Cerita Babak Rogol Raja Farah, Fauzi Nawawi Mohon Maaf

Sejak beberapa hari lalu tular di laman Twitter sedutan video talk show menghimpunkan beberapa hero filem Melayu yang berkongsikan pengalaman mereka sepanjang bergelar pelakon.

Bagaimanapun, hangat diperkatakan apabila video mengenai pelakon Fauzi Nawawi berkongsi tentang lakonannya ketika menjayakan babak panas bersama seorang pelakon wanita. Fauzi dipercayai menceritakan mengenai babak rogol dalam filem Anak Halal dengan pelakon, Raja Farah.

BACA: 9 Hari Hilang, Anak Saudara Fauzi Nawawi Masih Belum Ditemui

Tertengok dekat tiktok like how doh diaorang open this topic dekat tv ? like how doh ? tak boleh brain wei pic.twitter.com/4RMGKZMUQf

Rata-rata netizen mempersoalkan pendedahan tersebut disifatkan tidak sopan serta bimbang jika perbualan berkenaan ditayangkan di kaca TV dan menjadi tontonan umum.

Dikecam hebat susulan video tersebut, Fauzi memuat naik video permohonan maaf di Instagram terutama kepada Raja Farah dan suami.

“Saya nak memohon maaf kepada semua sekali yang menyebarkan video program yang dah kecoh di laman sosial. Saya nak memohon maaf pada semua yang terkesan dengan video ini khususnya kepada Raja Farah, suami dan juga seluruh keluarga,” katanya.

Fauzi berkata sebaik selesai rakaman temu bual tersebut, dia sudah meminta pihak penerbit dan produksi untuk memotong bahagian yang sensitif ketika perbualan.

“Sebab kami bersembang antara lelaki. Memang salah saya bila bersembang tak kawal cakap, terlepas cakap dan terlepas nama Raja Farah. Sebenarnya mereka tanya pengalaman watak yang saya pernah pegang. Kalau diceritakan watak 13,14 tahun dulu, watak begitulah.

“Perompak, penjahat, perogol itulah watak yang sinonim dengan saya. Jadi bila dah terlepas cakap, habis rakaman saya tersedar yang bahawa ada benda yang patut dipotong, yang disensorkan supaya tak ditayangkan,” katanya.

Dalam pada itu, Fauzi berkata prgoram tersebut sudah ditayangkan dua kali dan mengakui tidak tahu ianya ditularkan di Twitter semalam. Mengakui kesilapan dan ketelanjurannya itu, Fauzi berkata dia tiada niat untuk memaklukan Raja Farah

“Tapi apapun saya mengaku memang salah saya, saya jahil, memang saya tak baik tapi saya sedang memperbaiki diri saya untuk jadi lebih baik. Kepada yang amat sensitif yang terkesan dengan video ini, sudah tentu suami kepada suami Raja Farah, saya mohon maaf daripada hujung rambut sampai hujung kaki.

“Memang saya tiada niat langsung memalukan. Pada Raja Farah sendiri dan juga keluarga, saya minta maaf dan saya tak mahu lagi perkara ini dipanjangkan,” katanya.

Terdahulu, menerusi Instagram Raja Farah dan suami memberi respon mengenai perkara itu. Suaminya menegaskan rakaman yang disiarkan itu tidak menjaga aib dan kehormatan wanita.


Elfira Loy Umum Hamil Anak Kedua

Tahniah diucapkan kepada pelakon Elfira Loy yang kini sedang hamil anak kedua. Perkara gembira itu dikongsikan Elfira di Instagram miliknya lewat malam tadi.

Menerusi entri itu, lfira memuat naik gambarnya sedang memegang belon yang tertera tulisan, ‘baby no 2 is coming.’

Perkongsian Elfira itu mendapat pelbagai reaksi di kalangan rakan artis dan netizen yang mengucapkan tahniah kepada pelakon itu.

Malah, ramai netizen mengatakan mereka sudah menjangkakan perkhabaran gembira itu kerana sudah perasan dengan perubahan Elfira yang dilihat semakin berisi, malah ada yang berkata pernah terserempak dengan Elfira dan terlihat baby bump pelakon itu.

Elfira mendirikan rumah tangga bersama suami, Faris Khairul Anuar pada 1 Januari 2019. Pasangan itu dikurniakan seorang anak lelaki, Muhamad Rayyan Khalaf pada Oktober 2019.


Apa Yang Anda Tahu & Tidak Tahu Apabila Membakar Rokok

Aktiviti merokok ini sememangnya sudah sebati dalam beberapa kalangan dari kita malah ada yang sudah menjadi tabiat pun. Kalau tidak merokok boleh dikatakan hilang separuh nyawa, ye dak?

Seperti yang anda tahu lah, rokok adalah tembakau yang dibalut berbentuk silinder sama ada daripada kertas mahupun daripada pelbagai jenis daun berukuran antara 70mm hingga 120mm dengan diameter 10mm tetapi ianya berlainan mengikut negara.

Rokok dibakar pada salah satu hujungnya dan dibiarkan membara agar asapnya dapat dihirup melalui mulut pada hujung yang lain. Pembakaran ini menghasilkan satu campuran kompleks yang kita kenali sebagai asap.

Untuk info anda, asap rokok mengandungi rasa daripada campuran tembakau serta nikotin yang wujud secara semulajadi dari daun tembakau. Inilah elemen-elemen yang dinikmati oleh perokok.

Berdasarkan maklumat yang disampaikan oleh PMI dalam menyokong penulisan artikel ini serta Ketua Penglibatan Saintifik di Amerika Latin dan Kanada, Dr. Andrea Constantini; kajian menunjukkan bahawa rokok menyala pada suhu 400 darjah Celsius dan membakar hingga ke 800 darjah Celsius apabila pembakaran rokok berlaku.

Suhu tinggi inilah yang mencetuskan penghasilan lebih daripada 6,000 bahan kimia.

Hampir 100 daripadanya berbahaya atau berpotensi berbahaya di mana ia adalah penyebab yang dikenalpasti atau berpotensi untuk menyebabkan penyakit berkaitan dengan merokok seperti kanser paru-paru, penyakit kardiovaskular dan emfisema.

Fuh, seramnya! Jadi, untuk tahu dengan lebih lanjut lagi tentang pembakaran rokok, jom baca dengan lebih lanjut info di bawah! Penting untuk anda ambil tahu yer.

Secara umum, pendapat dan pandangan seseorang tentang proses pembakaran mungkin berbeza. Ada yang baik dan ada juga yang buruk.

Dengan pemanasan dunia disebabkan pemanasan global, banyak perbincangan berkisarkan topik pembakaran berlaku.

Contohnya kebakaran besar yang terus menghambat kawasan pantai barat Amerika Syarikat menyaksikan asap mulai merebak dan merentas ke seluruh negara itu sehingga ke seluruh Eropah. Ianya telah menimbulkan pendapat buruk tentang proses pembakaran.

Tetapi sebelum kebakaran mulai merebak akibat pemanasan global, terdapat pandangan yang baik mengenai kebakaran hutan di mana ia sebenarnya mempunyai manfaat ekologi yang signifikan dan merupakan sebahagian daripada alam semula jadi. (Sumber: LINK INI)

Namun begitu, lain pula dengan pembakaran rokok. Percaya atau tidak, pembakaran rokok melepaskan ribuan bahan kimia dan racun berbahaya ke udara dan juga ke paru-paru perokok.

Mungkin ada dari anda yang tidak tahu bahawa proses pembakaran melepaskan bahan kimia dan toksin berbahaya yang mempengaruhi perokok dan orang di sekeliling perokok.

Ia adalah berpunca daripada pembakaran rokok yang menghasilkan sisa-sisa karbon atau tar dan melepaskan karbon monoksida, dua toksin paling berbahaya yang dihasilkan dan dibebaskan ketika merokok.

Ramai yang percaya bahawa nikotin adalah bahagian rokok yang paling berbahaya, sedangkan proses pembakaran adalah yang paling berbahaya.

Nikotin menyebabkan ketagihan, tetapi bukan penyebab utama penyakit-penyakit akibat merokok. Jangan salah sangka yer.

Jadi macam mana nak singkirkan pembakaran asap dari merokok ini? Erm…

Kalau anda perasan, di pasaran sekarang, produk alternatif seperti vape, tembakau yang dipanaskan dan e-rokok adalah antara produk yang dikatakan kurang berisiko kepada penggunanya berbanding rokok.

Alternatif ini mampu memenuhi kepuasan dalam kalangan penggunanya malah dipercayai lebih selamat untuk digunakan berbanding dengan rokok kerana produk-produk baharu ini tidak bergantung kepada prinsip pembakaran dan tidak menghasilkan asap.

Berdasarkan prinsip dipanaskan dan bukan dibakar (heat-not-burn), peranti tembakau yang dipanaskan ini cuma memanaskan tembakau untuk membebaskan nikotin dalam bentuk wap.

Ini adalah salah satu cara alternatif yang anda boleh gunakan untuk menyingkirkan pembakaran rokok.

Walaupun ianya tidak bebas daripada risiko, produk alternatif ini dikatakan pilihan yang lebih baik daripada terus merokok.

Namun begitu, pilihan terbaik bagi perokok adalah untuk berhenti merokok sepenuhnya atau bagi yang tidak merokok, janganlah mula merokok.


Adik Sajat Bengang Hadap Masalah Abang Sendiri

Sekian lama memendam rasa mengenai kontroversi abangnya, Sajat atau nama sebenarnya Muhammad Sajjad Kamaruz Zaman, adiknya, Nur Mastika meluahkan apa yang terbuku selama ini.

Menurut Mustika, dia akui terbeban dengan masalah yang dicetuskan abangnya itu sehingga dia perlu menanggung tindakan Sajat itu. Kata Mustika lagi, dek kerana kontroversi Sajat itu, nama dan reputasinya juga terjejas, namun Sajat tidak pernah meminta maaf di atas tindakannya itu.

“Aku tak ada kena mengena dengan perbuatan sajat. Dia tak peduli sesiapa, buat apa aku nak peduli setiap tindakan dia. Tapi dugaan bukan kecik bila aku perempuan tanggung perbuatan dia selama ni.

“Dia tingalkan nama buruk dan tanpa di beri pilihan aku kene tanggung? Anak, reputasi busuk dan dia tak penah nak mintak maaf pada aku. Malah dia hina aku sebab aku terangkan kat media haritu walaupun dia tahu aku tak burukkan dia langsung,” katanya.

Menerusi perkongsian di Instagram itu, Mustika meluahkan rasa geram apabila netizen menjadikan media sosialnya untuk melepaskan geram terhadap abangnya. Malah, ada media tersalah menggunakan gambarnya dalam berita Sajat.

Lebih kesal, Mustika turut meluahkan rasa sebagai seorang ibu mengenai anak-anaknya, bagaimanapun mereka akan berhadapan dengan orang ramai disebabkan perbuatan pakcik mereka.

“Aku ni seorang ibu, ada anak kandung. Kesan-kesan negatif boleh timpa anak aku pula. Macam mana dia nak ke sekolah? Kuatkah dia bila org cakap atau perli dia atas perbuatan pakcik dia?” katanya.

Semalam, hangat diperkatakan apabila menerusi IG Live Sajat memaklumkan dia kini berada di Australia dan bahagia dengan kehidupannya sekarang kerana boleh menjadi diri sendiri.


Kekasih Sajat ‘Serang’ Pegawai Polis Malaysia

Tiada angin tiada ribut, kekasih usahawan sensasi, Sajat iaitu Jad Issa atau lebih dikenali sebagai Jadoos secara tiba-tiba ‘menyerang’ pegawai kanan polis negara ini.

Menerusi satu perkongsian di Insta Story, kekasih Sajat itu dilihat memuat naik sekeping gambar mempersendakan Pengarah Jabatan Siasatan Jenayah (JSJ) Datuk Seri Abd. Jalil Hassan dengan meletakkan topi di kepala dan berkaca mata hitam.

BACA: Sajat Kini Di Australia, Sudah ‘Cerai Talak 3’ Dengan Malaysia

Tidak hanya setakat itu, tangan kanan pegawai itu turut diletakkan gambar pizza manakala tangan kirinya pula memegang air minuman.

Bagaimanapun, tidak didapatikan motif sebenar kekasih Sajat yang merupakan warga Lubnan itu memuat naik gambar sedemikian.

Sebelum ini Abd. Jalil mengesahkan Sajat ditahan di Bangkok, Thailand bersama seorang lelaki berperwatakan seperti wanita warganegara tersebut ketika serbuan pihak imigresen Thailand pada 8 September lalu.

Semalam, hangat diperkatakan apabila menerusi IG Live Sajat memaklumkan dia kini berada di Australia dan sedang menjalani kuarantin.


“Harap Netflix Tawar Buat Kisah Hidup Datuk Seri Vida”

Baru-baru ini hangat diperkatakan apabila bekas pembantu peribadi Datuk Seri Vida iaitu Ahmad Iqbal mendedahkan jutawan kosmetik itu menerjah ke rumahnya pada jam tiga pagi dua hari lalu.

Vida tampil menjelaskan dia mahu menyelamatkan kekasih hatinya yang telah disihir bagaimanapun Iqbal tidak menyedari tentang perkara itu.

BACA: “Saya Terjah Jam 3 Pagi Sebab Nak Selamatkan Iqbal Yang Telah Disihir”

Bagaimanapun, Iqbal berkata dia tidak disihir sebaliknya hanya terkejut dan penat ketika diterjah jutawan kosmetik ketika itu.

Video dimuat naik di Instagram itu turut mendapat pelbagai reaksi daripada netizen yang sudah muak dengan isu kisah cinta mereka yang seolah tiada kesudahan.

Malah, ahli perniagaan yang juga suami kepada Noor Nabila iaitu Engku Emran turut meninggalkan komen sindiran berharap agar platform penstriman Netflix menawarkan untuk menerbitkan kisah hidup Vida.

“Saya harap satu hari nanti Netflix akan tawarkan untuk buat kisah sebenar tentang hidup Datuk Seri yang penuh dengan komedi.

“Banyak pahala Datuk Seri menghiburkan kami selama ini. Saya doakan Allah permudahkan segala urusan,” tulisnya.

Malah, pelakon Nad Zainal turut meninggalkan komen mencuit hati netizen mengatakan mengapa perlu berjumpa sedangkan boleh sahaja membuat panggilan video.

Terdahulu,  Vida berkata dia sanggup menyelamatkan bakal suaminya dan sanggup mengenepikan soal maruahnya. Kata Vida lagi, sihir tersebut ditujukan kepadanya namun  Iqbal yang menjadi mangsa pihak yang iri hati dengan kebahagiaan dan kejayaannya.


“Kalau Saya Nak Ayah Baru Pun, Bukan Yang Childish”

Sejak beberapa bulan lalu, hangat diperkatakan mengenai kontroversi kisah cinta ibu Cik B iaitu Datuk Seri Vida bersama bekas pembantu peribadinya, Ahmad Iqbal Zulkifli. Seolah tiada kesudahan mengenai kisah cinta mereka sedangkan sebelum ini Iqbal mengatakan sudah tawar hati.

Dalam satu temu bual bersama Astro Gempak, mengulas sama ada dia selesa atau tidak tentang kisah cinta ibunya itu, Cik B berkata dia malas untuk masuk campur hal tersebut.

“Sebenarnya saya tidak mahu masuk campur sebab apa yang kita cakap akan dikaitkan orang, boleh jadi salah faham. Memang tak mahu masuk campur tapi kadang-kadang adalah saya balas ciapan dia (Iqbal) di Twitter, saya tak cakap banyak.

“Kalau media tanya saya jawablah, cuma sekarang saya rasa malas untuk masuk campur hal mereka,” katanya.

Ditanya sama ada isu DSV bersama Iqbal itu menggangu emosinya, Cik B mengakui ianya agak mengganggu, namun dia membuat keputusan untuk terlibat dalam perkara itu.

“Agak menganggu, bila kita nak cakap saja amesti akan ada orang orang kecam. Sekarang, saya dah tak mahu terlibat dalam perkara ini,” katanya.

Dalam pada itu, ditanya adakah dia terbuka untuk menerima bapa tiri muda seperti Iqbal, Cik B berkata dia lebih selesa dengan kehidupannya sekarang tambahan pula, dia dan Kacak sudah biasa hidup tanpa ayah.

“Saya rela macam ini, tapi kalau saya nak ayah baru pun, saya mahu yang betul-betul boleh menjadi ayah, yang bukan childish.

“Seumur hidup kami sudah hidup tanpa ayah sudah lama, kami tak kisahlah ada ayah atau tidaka. Sebelum ini ada ayah pun mereka membuatkan kami rasa trauma. Kiranya susah untuk percaya mana-mana lelaki sekarang,” katanya.


“Jangan Biasakan Pasangan Mesra Dengan Wanita, Lelaki Lain”

Perkongsian pendakwah bebas Pencetus Ummah (PU) Haris Ismail menjadi perhatian ramai apabila mengingatkan kaum lelaki terutamanya suami untuk menjaga diri dan keluarga.

Menerusi entri itu, Haris berkata nukilan itu sekadar peringatan termasuk untuk diri sendiri agar tidak terjadi pada dirinya kelak. Kata suami kepada selebriti popular, Neelofa itu lagi, keadaan sekarang semakin parah apabila ada adegan cium atas alasan lakonan.

BACA: Empayar Ratus Juta, Netizen Kagum PU Riz & Neelofa Pakai Kasut Skechers Sahaja

“Nukilan Haris Ismail. Ada masa nak baca silakan, jika tidak berminat, tak mengapa kerana peringatan untuk diri saya yang hina. Saja nak tulis sini semoga tidak terjadi pada diri yang hina ini. Amin.

“Jangan dibiasakan pasangan kita berada mesra dengan wanita atau lelaki lain kerana itu adalah dilarang dalam Islam.

“Hari ini apa yang berlaku sebenarnya memang parah dalam masyarakat kita yang dikatakan lakonan sampai cium pun tidak mengapa, boleh diterima. Tapi apa kata agama?” soalnya.

Haris turut mengingatkan lelaki bergelar suami supaya tidak menjadi lelaki dayus yang hanya menutup sebelah mata sahaja apabila isteri dan anak-anak melakukan kemungkaran.

“Tersangat penting kita menjaga ahli keluarga, isteri dan anak-anak dengan sentiasa menjaga aurat, pergaulan mereka kerana ada tuntutan agama di situ.

“Jangan jadi lelaki dayus buat tidak tahu bila isteri pakai baju nampak dada, anak-anak pakai ketat. Kerana di akhirat nanti, jika bapa tidak menegur, akan dipersoal kelak,” katanya.

Dalam pada itu, Haris turut menyeru untuk mengubah pemikiran dengan tidak melakukan perkara yang ditegah dalam Islam biarpun ia sekadar lakonan.

“Ubah fikiran kita, jangan hanya kerana kita anggap itu (perbuatan mungkar) sebagai lakonan, jadi tidak mengapa.

“Jika hari ini depan mata kita orang buat kemungkaran dan kita berkata tidak mengapa kerana sekadar lakonan sahaja, adakah itu boleh diterima sebagai alasan? Mestilah tidak! Jangan biasakan mengiyakan orang berbuat dosa, takut kita terangkut sekali,” katanya.


“Saya Yakin Sihat, Cuma Terkejut & Penat”

Baru-baru ini hangat diperkatakan apabila bekas pembantu peribadi Datuk Seri Vida iaitu Ahmad Iqbal mendedahkan jutawan kosmetik itu menerjah ke rumahnya pada jam tiga pagi dua hari lalu.

Vida mengatakan dia mahu menyelamatkan kekasih hatinya yang telah disihir bagaimanapun Iqbal tidak menyedari tentang perkara itu.

BACA: “Saya Terjah Jam 3 Pagi Sebab Nak Selamatkan Iqbal Yang Telah Disihir”

Bagaimanapun, Iqbal dilihat meninggal komen pada video dikongsikan Vida di Instagram, menafikan dakwaan bahawa dia telah disihir.

Menurut Iqbal dia yakin dirinya dalam keadaan sihat cuma hanya terkejut dan penat ketika itu. Iqbal turut meminta Vida tidak menambahkan lagi masalah kerana dia mahu fokus pada kerja.

Terdahulu, Vida berkata dia sanggup menyelamatkan bakal suaminya dan sanggup mengenepikan soal maruahnya. Ujarnya lagi, sihir tersebut ditujukan kepadanya namun Iqbal yang menjadi mangsa pihak yang iri hati dengan kebahagiaan dan kejayaannya.


Sajat Kini Di Australia, Sudah ‘Cerai Talak 3’ Dengan Malaysia

Sekian lama menghilangkan diri sejak hangat diperkatakan mengenai penahanannya di Bangkok, Thailand bulan lalu, Sajat atau nama sebenarnya Muhammad Sajjad Kamaruzzaman muncul di IG Live tengah hari tadi.

Menerusi sesi live itu, Sajat memaklumkan dia kini berada di Australia dan sedang menjalani kuarantin di negara itu.

BACA: “Jangan Pandang Hina Pada Sajat, Sebaliknya Bantu Bimbing” – Mufti

Sajat turut berkongsikan dirinya sangat bahagia kerana sudah bebas dan boleh menjadi diri sendiri. Ujarnya lagi, dia mempunyai perancangan untuk membuka perniagaan di negara itu. Kata Sajat lagi, dia juga akan menghadiri wawancara di salah satu media di Australia untuk bercerita mengenai dirinya.

“Saya sangat happy sekarang, saya boleh jadi diri sendiri, boleh tenang tak ada gangguan. Saya hanya nak fokus perniagaan. Saya boleh pakai apa saja dekat sini, saya tak ganggu siapa-siapa pun.

“Pasal saya punya jantina, dekat sini jantina saya wanita, deorang dah check semua head to toe, saya tak perlu ragu-ragu dah,” katanya.

Mengulas mengenai pertanyaan netizen mengenai kesnya apabila dia perlu ‘menyeludup’ masuk ke negara jiran untuk melarikan diri, Sajat berkata apa yang terjadi tidaklah seperti yang disangka.

Jelasnya lagi, dia sentiasa menghormati kerja pihak Polis Diraja Malaysia (PDRM) yang menjalankan tugas dengan baik.

Sementara itu, menjawab mengenai soalan agama, usahawan sensasi itu menjelaskan ianya perkara peribadi serta memberitahu dia tidak akan mengaku hal berkaitan jantinanya sehingga ke lubang kubur.

Kata Sajat lagi, dia tetap wanita dan meluahkan rasa kecewa apabila ada yang memintanya untuk berubah sedangkan dalamannya seorang wanita.

Diakhir sesi live itu, Sajat turut mengesahkan dia sudah pun bercerai ‘talak tiga’ dengan Malaysia dan tidak akan kembali lagi.


“Nak Susahkan Hidup Antivaksin, Mereka Bukan Penjenayah, Pengganas”

Baru-baru ini hangat diperkatakan apabila Menteri Kesihatan Khairy Jamaluddin mengeluarkan kenyataan mahu mengambil pendekatan untuk ‘menyusahkan’ hidup golongan antivaksin.

Kenyataan KJ itu mendapat reaksi positif daripada rakyat, namun ada yang kurang senang dengan perkara itu termasuk, pelakon Zul Yahya yang turut menyuarakan pandangan mengenai hal berkenaan.

BACA: “Antivaksin Tak Boleh Rentas Negeri, Lepak Rumah Rita Rudaini, Zul Yahya Jelah”

Menerusi satu perkongsian di Instagram, Zul berkata golongan yang tidak mengambil vaksin bukan penjenayah atau pengganas sehingga perlu menyekat kebebasan untuk hidup dengan baik.

“Tidak sampai 10 % golongan yang tidak mengambil vaksin dan mereka bukan penjenayah atau pun pengganas, mereka juga ada dikalangan orang alim dan mereka juga banyak membantu negara dan rakyat,” tulisnya.

Kata Zul lagi, ada di antara mereka terdiri daripada orang-orang alim dan memberi sumbangan membantu negara serta rakyat.

“Makna ikhtiar itu luas @khairykj. Simpan perkara ini sampai ke akhirat. InsyaAllah kamu menuntut didunia, kami menuntut diakhirat,” tulisnya.


Bertatu Di Dada, Baby Shima Minta Netizen Nilai Sendiri

Baru-baru ini, perkongsian foto penyanyi Baby Shima mengundang kecaman netizen apabila memperlihatkan seperti lukisan tatu di bahagian dada.

Enggan mengulas mengenai perkara itu, Shima hanya membiarkan netizen menilai sendiri. Ujarnya, apa sahaja yang dikongsikan pasti akan dikritik netizen.

“Biarlah netizen yang menilaikan sendiri. Sebab saya ni bercakap baik pun tetap tak diterima netizen. Jadi saya baut apa yang saya suka. Yang penting tak kacau orang sudah.

“Sekarang ini kalau kita post atau buat kandungan apa saja netizen akan kritik atau hentam. Ada saja yang tidak kena di mata mereka,” katanya.

Susulan perkongsiannya itu, rata-rata netizen ingin mengetahui sama ada ianya tatu palsu atau sebaliknya. Shima turut menasihati netizen tidak lagi mengikutinya di media sosial supaya tidak menambah dosa.

“Bagi saya, apa kita nak buat, buat saja la. Yang penting kita tak kacau kehidupan orang lain dan kalau rasa berdosa, jangan tengok.” katanya.


Nelydia Senrose Dikecam Pegang-Pegang Fattah Amin

Baru-baru ini pelakon Fasha Sandha ada memuat naik foto di Instagram memaparkan dirinya bersama pelakon Fattah Amin dan Nelydia Senrose.

Namun, foto tersebut menimbulkan rasa kurang senang netizen apabila melihat Nelydia bergambar rapat dengan Fattah Amin.

Susulan itu, ada netizen mendakwa Nelydia tidak menjaga batas seorang isteri serta mempersoalkan mengapa memegang suami orang. Difahamkan, mereka bertiga bergandingan dalam sebuah drama terbaru berjudul Asmara.

Tidak kurang juga, ada yang meminta Nelydia supaya lebih sensitif dan menjaga batas pergaulan terutama dengan rakan artis.

Dalam pada itu, ada juga yang menasihati Fasha supaya lebih berhati-hati dalam memilih gambar untuk dikongsikan kerana bimbang boleh mengundang fitnah.


Rizalman, Anak Naik Jet Peribadi Sendiri Bercuti Ke Langkawi?

Baru-baru ini, perkongsian pereka fesyen terkenal, Datuk Rizalman Ibrahim bersama dua anaknya ke Langkawi menjadi perhatian apabila tular foto mereka menaiki jet peribadi ke pulau tersebut.

Apa yang menjadi bualan ramai netizen apabila ada yang mengatakan jet peribadi yang dinaiki itu adalah milik Rizalman sendiri.

Malah, ada yang menyifatkan Rizalman seorang yang rendah diri dan baik hati serta mendoakan kesejahteraan buatnya serta keluarga.

Dalam pada itu, ada juga yang meluahkan rasa bangga dengan kejayaan anak Melayu seperti Rizalman sekaligus membuktikan orang Melayu juga boleh berjaya.

“Suka tengok Datuk Rizalman ni, jenis tak sombong. Semoga Allah sentiasa lindungi beliau sekeluarga di dunia dan di akhirat,” tulis seorang warganet.

“Meraikan hari jadi di Langkawi bersama keluarga. Tahniah, semoga terus berjaya dan sihat sejahtera. Sesungguhnya, Allah sentiasa memberkati orang yang baik,” tulis netizen.

Difahamkan, Rizalman juga menginap di sebuah villa mewah dimana hasil carian netizen mendakwa harga satu malam di villa sebuah hotel terkemuka itu adalah sekitar RM50,000 hingga RM100,000.


“Saya Terjah Jam 3 Pagi Sebab Nak Selamatkan Iqbal Yang Telah Disihir”

Baru-baru ini hangat diperkatakan apabila bekas pembantu peribadi Datuk Seri Vida iaitu Ahmad Iqbal mendedahkan jutawan kosmetik itu menerjah ke rumahnya pada jam tiga pagi dua hari lalu.

Menjelaskan mengenai tindakannya itu, Vida berkata dia mahu menyelamatkan kekasih hatinya yang telah disihir bagaimanapun Iqbal tidak menyedari tentang perkara itu. Menerusi perkongsian di Instagram, Vida berkata dia nekad ke rumah Iqbal selepas meminta petunjuk Allah.

BACA: DSV Terjah Rumah Iqbal Jam 3 Pagi Siap Bawa Cincin

“Saya terjah sebab ingin selamatkan Iqbal yang sudah disihir walaupun dia tak rasa dia kena sihir. Saya melakukan solat tahajjud untuk meminta petunjuk daripada Tuhan, selepas saya buat, saya nekad pergi. Realitinya Iqbal sudah disihir dan dia tidak rasa dia sedang sakit.

“Saya sudah kenal dia selama tujuh tahun, kulit dia putih pun sudah jadi warna kelabu asap. Bawah mata juga sudah gelap dan saya perlu selamatkan dia,” katanya.

Enggan peduli dengan kecaman netizen, Vida berkata dia sanggup menyelamatkan bakal suaminya dan sanggup mengenepikan soal maruahnya. Kata Vida lagi, sihir tersebut ditujukan kepadanya namun  Iqbal yang menjadi mangsa pihak yang iri hati dengan kebahagiaan dan kejayaannya.

“Nak cakap drama terpulang kepada semua. Sikit lagi kami akan dihalalkan. Orang keji saya. Orang kata saya tak move on. Tak apa. Untuk hal ini juga, saya sanggup merendahkan maruah pada pukul 3 pagi demi mencari lelaki muda yang menjadi kegilaan saya

“Sihir tersebut ditujukan kepada saya tetapi Iqbal yang kena. Ilmu hitam tersebut untuk buat saya tidak bahagia dan tidak kaya kerana dengki dengan kehidupan serta perniagaan saya,” ujarnya.

Dalam pada itu, mengulas mengenai cincin yang diberikan kepada Iqbal, Vida berkata ianya sudah lama tersimpan di dalam begnya.

“Cincin tersebut memang sentiasa dalam beg dan dia juga sudah lama menginginkannya. Bila jumpa dia, saya beri terus. Tiada isu pun,” katanya

Terdahulu, Iqbal meluahkan rasa terkejut apabila diterjah oleh jutawan kosmetik itu dirumahnya sekitar jam 3 pagi, Sabtu lalu.

Tidak hanya datang dengan tangan kosong Iqbal berkata Vida datang dengan membawa sebentuk cincin. Menurut Iqbal dia terpaksa melayan kedatangan Vida serta akan memulangkan cincin berkenaan.


Sering Ditanya Soal Anak, Izzue Islam Stres & Tertekan

Hampir tujuh tahun mendirikan rumah tangga, pasti pelakon dan penyanyi Izzue Islam tidak terlepas berkenaan soalan mengenai cahaya mata.

Berkongsikan mengenai perkara itu dalam program temu bual Wanita Hari Ini, Izzue mengakui pernah berasa tertekan sering ditanyakan mengenai soal anak. Izzue berkata anak memberikan kebahagiaan dalam kehidupan berumah tangga namun belum rezeki untuk mereka menimang cahaya mata.

“Pada awalnya, memang ada rasa stres bila balik kampung jumpa kawan-kawan, kita dah 3-4 tahun kahwin, kawan baru sahaja dah dapat anak. Bila ada yang bertanya tu memang tak nafikan ada rasa stres, kecil hati juga kadang-kadang tu.

“Ada yang tanya serius memang nak tahu kita bila nak dapat, tapi ada juga yang kadang-kadang bertanya tu boleh menyakitkan dan mengguris hati kita,” katanya.

Dalam pada itu, Izzue berkata meskipun belum dikurniakan cahaya mata, dia dan isteri Awin Nurin tetap bahagia serta sentiasa bersikap positif jika berdepan soalan tersebut.

“Jadi kami memang kena positif, macam mana cara kita jawab pertanyaan tu pun kena positif supaya orang tu tak rasa yang kita stress. Jangan tunjuk kat orang yang kita stres dan walaupun kami berdua belum dikurniakan cahaya mata, kami bahagia Alhamdullilah,” katanya.

Untuk rekod, Izzue mendirikan rumah tangga dengan Awin Nurin pada 2 Jun 2013.


Tak Mahu Susahkan Suami, Adira Suhaimi Pilih Untuk Bekerja

Penyanyi Adira Suhaimi berkata dia lebih selesa berdikari dan mencari pendapatan sendiri biarpun suaminya mampu menanggung kehidupannya.

Menurut Adira, dia lebih gembira jika memiliki pendapatan sendiri dab bekerja serta tidak mahu menyusahkan atau mengharapkan suami.

BACA: Datin Red Mimpi Wanita Bertudung Putih Mengaku Madu Semasa Datuk Red Kahwini Adira

“Dari kecil saya diajar untuk mencari duit sendiri. Walaupun ada suami, saya kena ada perancangan, sekurang-kurangnya tidak terlalu mengharapkan suami. Kita kena ingat ada masa suami senang dan susah.

“Jadi, saya tidak mahu menyusahkan suami, jadi biarlah saya bekerja. Saya anggap lebih senang apabila saya memiliki duit sendiri boleh juga dikongsi pada keluarga, adik beradik dan mereka yang memerlukan.

“Saya suka membeli apa sahaja yang dimahukan dengan duit sendiri. Saya juga mempunyai perancangan masa depan untuk anak-anak. Saya pun tak tahu umur panjang atau sebaliknya, jadi adalah sikit peninggalan untuk anak-anak,” katanya.

Dalam pada itu, melancarkan produk makanan tambahan, Soo Puteh empat bulan lalu, Adira berkata dia membuka perniagaan bagi membantu orang lain yang turut berdepan kesusahan.

“Saya pernah berdepan dengan kesusahan hidup, saya tahu bagaimana rasa peritnya apabila bergelut dengan bebanan kewangan.

“Niat saya membuka perniagaan bagi membantu orang lain yang ada masalah kewangan. Sekarang saya masih mencari apa yang boleh saya lakukan untuk bantu orang lain dengan platform yang ada,” katanya.


“Nak Kongsi Kasih Mental Kena Kuat, Hormat Hak Isteri Pertama”

Baru-baru ini tular mengenai kisah poligami dikongsikan di media sosial yang mendapat perhatian pelakon senior Zarina Zainuddin tampil memberikan sedikit nasihat buat mereka bergelar isteri muda.

Menerusi komen ditinggalkan, Zarina berkata wanita yang mahu berkahwin dengan suami orang perlu menyiapkan diri dengan mental kuat apatah lagi perlu berkongsi kasih.

BACA: Zarina Zainuddin Menggigil Satu Badan, Anak Beli Game Online RM10,000

“Niat nak jadi isteri berkongsi kasih, mental kena kuat.. lelaki bodoh je yang tak sayang bini pertama..dia hidup susah-susah mula-mula kahwin dengan bini dia, kau datang semua dah ada pastu kau rasa semua kau punya ke?” tulisnya.

Kata Zarina lagi, jika bergelar isteri kedua perlu hormat hak atau perasan isteri pertama memandangkan tindakan berkahwin dengan suaminya sudah membuatkan wanita itu terluka.

“Hormat hak orang yang pertama tetap yang pertama, sampai bila-bila kau yang nombor 2 dan seterusnya itu. Bawa banyak bersabar, hati orang kau dah koyak rabakkan pastu nak sedap-sedap dengan laki dia,” tulisnya lagi.

Dalam pada itu, Zarina yang sudah 27 tahun hidup bermadu turut menitipkan pesanan supaya elakkan daripada berkahwin dengan suami orang lebih-lebih lagi jika hati dan jiwa tidak kuat.

Zarina Zainuddin telah bergelar isteri kedua kepada Datuk Seri Raihan Wan Jaafar pada Julai 1993 yang lalu. Hasil perkongsian hidup, mereka telah dikurniakan empat orang cahaya mata.


Seminggu Jalani Kemoterapi, Berat Elyana Naik 15 Kg

Selesai menjalani rawatan kemoterepi sesi kedua sejak minggu lalu, penyanyi Elyana berkongsikan berita gembira apabila berat badannya kini menunjukkan peningkatan.

Menerusi satu perkongsian, Elyana memaklumkan beratnya kini naik 15 kilogram dimana sebelum ini hanya 35kg, sekarang sudah mencecah 50kg.

BACA: “Dengan Doa Ebit Lew, Hilang Rasa Sakit Saya” – Elyana

“Daripada 35 kilogram (kg), sekarang dah 50kg. Alhamdulillah. Terima kasih untuk doa yang tidak pernah putus daripada keluarga dan anda semua. Saya sayang anda semua,” tulisnya.

Perkongsian Elyana itu mendapat pelbagai reaksi daripada rakan artis dan pengikut yang turut meluahkan rasa syukur serta tidak putus mendoakan kesihatan penyanyi itu.

Baru-baru ini, Elyana memaklumkan dia sahaja selesai menjalani kemoterapi sesi kedua bagi merawat kanser limfoma yang dihidapinya.

Sebelum ini, Elyana turut meluahkan rasa bimbang mengenai kos sesi kedua rawatan kemoterapi yang menelan belanja hingga RM250,000 bagi keseluruhan lima sesi.


Hairul Azreen Sekeluarga Dipelawa Naik Kapal Mewah Tan Sri Vincent Tan

Baru-baru ini, keluarga pasangan selebriti Hairul Azreen dan Hanis Zalikha menjadi perhatian ramai apabila menaiki helikopter bercuti ke Pulau Redang.

Selepas menaiki helikopter, keluarga itu menyambung percutian mereka dengan menaiki kapal layar mewah milik ahli perniagaan terkenal, Tan Sri Vincent Tan.

BACA: Tak Perlu Bersesak, Hanis Zalikha & Hairul Azreen Bercuti Ke Pulau Naik Helikopter

Menerusi satu perkongsian di Instagram, Hairul memaklumkan tidak sengaja bertemu salah seorang individu terkaya di Malaysia yang mempelawa mereka sekeluarga menaiki kapal mewahnya.

Katanya lagi, mereka sepatutnya pulang lebih awal namun rezeki buat keluarga mereka apabila menerima undangan Tan Sri Vincent Tan yang ketika itu baru selesai berenang di pulau berkenaan.

Perkongsian Hairul itu mendapat pelbagai reaksi daripada netizen yang turut teruja dan tumpang gembira apabila keluarga itu mendapat peluang bertemu dengan ahli perniagaan hebat berkenaan.


Seram Bhai! Macam-Macam Hantu ‘Legend’ Ada Di Sini

Anda masih ingat tak kalau kita kecil-kecil dulu selalu sangat emak ‘gunakan’ hantu untuk takut-takutkan kita supaya balik sebelum Maghrib.

“Kau jangan keluar masa maghrib-maghrib ni, kang disorok hantu.” Tak pun, “Ha kau baliklah lambat-lambat nanti hantu tu ikut balik sekali.”

Famous betul dialog mak-mak ni kan? Sampai ke tua ingat weh!

Selalunya hantu yang legend-legend bagi orang Melayu adalah hantu langsuir, toyol, pontianak, pocong, jembalang dan banyak lagi.

Hantu Mohini pula antara hantu yang terkenal bagi orang India. Katanya, Mohini ini hantu wanita yang akan mensasarkan lelaki yang menarik dan menggoda lelaki-lelaki ini untuk tinggal bersamanya. Lepas tu mangsa akan dibunuh. Fuh, seram weh!

Bagi orang Cina pula, Zombie Cina atau lebih dikenali sebagai Jiangsi pula yang popular. Kalau tengok dari rupa pun dah menggigil badan. Kalau jumpa depan mata rasanya, pengsan terus kot. Haha!

Sebenarnya anda boleh tengok sendiri hantu-hantu legend yang kami sebutkan di atas tadi ni. Jeng, jeng, jeng…

Bukan nak takut-takutkan anda. Tapi dah alang-alang dah boleh merentas ni, apa kata anda luangkan masa sekejap pergi ke Local Seram House di Sunway Putra Mall tu!

Local Seram House ni adalah exhibition kecil dimana anda akan jumpa hantu-hantu popular di kalangan masyarakat Malaysia yang dianjurkan khas di sana.

Oh lupa pula nak bagitahu lokasi. Mall tu kan besar, kang tercangak-cangak pula mencari, yer dok? Anda boleh cari East Wing di level Ground Floor, Sunway Putra Mall okay.

Kami nak anda tengok sendiri dan alami sendiri pengalaman yang tak boleh dilupakan ini. Mesti riuh-rendah nanti.

Jangan lupa selfie gais. Jangan ada yang menangis pula yer. Opps!

Seriuslah ada hadiah? Pergh, kalau pergi tengok hantu pun boleh menang hadiah, apa lagi nak ditunggu gais?

Peraduan Scream to Win bermula dari 15 Oktober hingga 28 Oktober. Di mana anda berpeluang untuk menang hadiah-hadiah menarik sehingga RM1,000. Buat video menjerit jer kat rumah hantu tu, pastu share dekat Instagram Reels anda. Mudah!

Sambil-sambil anda singgah kat rumah hantu untuk berseronok bersama keluarga dan rakan-rakan, boleh juga ‘cuci mata’ membeli belah di Sunway Putra Mall tu.

Pelbagai ganjaran menarik yang menunggu anda apabila anda berbelanja di sana! Kira-kira sehingga RM50,000 untuk dimenangi. Padu weh.

Tapi macam mana nak menang? Meh sini kami habaq. Anda boleh menang iPhone, Huawei, baucar shopping dan banyak lagi bila belanja minimum RM50. Eh, betul ke? Kami tak tipu!

Bukan tu je tau! Kalau anda nak lebih luck, daftar sebagai member Sunway Pals dan anda berpeluang untuk dapatkan 2 pusingan.

Langkah 1: Belanja minimum RM50 dalam satu resit di outlet yang terlibat.
Langkah 2: Spin untuk dapatkan ganjaran (2 spin untuk member baharu Sunway Pals)
Langkah 3: Setiap satu spin akan memberikan 1 entri untuk anda masuk ke Grand Lucky Draw!

Jangan tunggu lagi, jom ramai-ramai pi serbu cepat. Pergi bagitahu kawan-kawan anda tu. Jangan lupa upload gambar anda dalam media sosial anda tau. Buat kenangan terindah gituw!

Hati-hati jangan sampai ada yang ikut pulang. Haha, gurau jer lah!

Oh ya, hanya pengunjung yang sudah divaksinasi sepenuhnya dan sudah mencapai tahap kematangan vaksin (14 hari selepas kedua Pfizer, Sinovac dan Astrazeneca; 28 hari selepas dos pertama Cansino dan vaksin Johnson & Johnson) sahaja yang boleh masuk ke mall. Anda boleh rujuk di LINK INI untuk info lanjut.

Jangan risau, langkah-langkah keselamatan yang ketat telah pun dilaksanakan oleh pihak Sunway Putra Mall. Ini termasuk 100% gol untuk mendapatkan imuniti kuat di kalangan staf yang bekerja di pusat membeli-belah ini, usaha penjarakkan diri dan sanitasi diri secara berterusan di kawasan titik sentuhan tinggi.

Pemeriksaan keselamatan di semua pintu masuk juga dijalankan bagi memastikan keselamatan mereka di dalam pusat membeli-belah. Jadi, pastikan anda pun patuhi SOP yang ditetapkan dan always keep safe.

Untuk info lanjut tentang Seram Thrills, anda boleh terus klik LINK INI atau boleh terus ke Website, Facebook, Instagram dan juga Twitter Sunway Putra Mall.


Janna Dedah Dengar Lima Suara Dalam Kepala Sepanjang Hari

Beberapa bulan lalu, pelakon Janna Nick mengejutkan ramai apabila mendedahkan dirinya menghidap penyakit bipolar. Janna berkata dia masih lagi menjalani rawatan dengan pakar sakit jiwa.

Menurut Janna berdepan masalah mental bukan sesuatu yang mudah untuk ditangani apatah lagi fikiran dan hatinya sentiasa tidak sehaluan. Ujarnya lagi, sikap riang dan gembira yang ditunjukkan juga bukanlah gambaran sebenar tentang sikap dirinya.

“Ketahuilah pesakit mental ni otak mereka ‘sangat bising’ sebab itu saya bercakap kuat. Kadang-kadang bukan saya saya happy go lucky atau lantang. Tapi hati dan otak tak sehaluan. Hati rasa lain, otak cakap lain,” katanya.

Dalam pada itu, Janna berkata dia sering berhadapan situasi dimana sering mendengar suara dan bisikan dalam kepala.

“Bayangkan duduk sendirian di tengah keramaian, pesakit mental kena berlawan dengan suara-suara dalam kepala sendiri.

“Bukan satu suara tapi empat hingga lima suara sepanjang hari. Hanya tidu menjadi waktu yang paling sunyi dan paling tenang sebab tu kadang-kadang ubatan sangat membantu,” katanya.

Tambah Janna, penyakitnya itu semakin teruk apabila melakonkan watak seorang pesakit mental dalam drama bersiri Misteri Mona.


DSV Terjah Rumah Iqbal Jam 3 Pagi Siap Bawa Cincin

Selepas tawar hati sehingga membatalkan hasrat untuk berkahwin, bekas pembantu peribadi Datuk Seri Vida iaitu Ahmad Iqbal memaklumkan dia diterjah oleh jutawan kosmetik itu dirumahnya sekitar jam 3 pagi tadi.

Berkongsikan perkara itu di Insta Story, Iqbal akui terkejut sedangkan dia tidak pernah mendedahkan mengenai alamat rumahnya sebelum ini.

BACA: “Caprice Ni Poyo, Syok Sendiri, Minta RM600,000 Untuk Buat Lagu”

“Kedatangan Datuk Seri Vida tanpa pengetahuan saya. Kali terakhir saya berhubung dengan beliau pada September lalu.

“Saya keluar tanpa pakaian penuh, kerana fikir adik saya yang ketuk pintu rumah. Alamat rumah saya pun entah dari mana beliau jumpa,” tulisnya.

Tidak hanya datang dengan tangan kosong Iqbal berkata Vida datang dengan membawa sebentuk cincin. Menurut Iqbal dia terpaksa melayan kedatangan Vida serta akan memulangkan cincin berkenaan.

“Saya layan sahaja dengan emosi yang tidaklah seberapa baik. Beliau tinggalkan sebentuk cincin, pasti saya tidak akan sesekali pakai. Semestinya saya akan pulangkan kembali, saya sebenarnya penat begini,” tulisnya.

Iqbal turut berkongsikan video memaparkan Vida sedang duduk bercerita mengenai cincin yang dibawa sambil ditemani anak lelakinya Kacak.

Sementara itu, Iqbal turut menghubungi pengawal keselamatan yang menjaga kediamannya apabila membenarnya orang luar masuk sewenang-wenangnya apatah lagi dia tidak dihubungi terlebih dahulu.

“Saya marah pada security guard. Macam mana boleh mudah lepas walhal ada dua tapisan pondok keselamatan untuk masuk ke kawasan rumah saya? Hanya pemegang kad sahaja yang boleh masuk. Biasanya security guard akan hubungi terlebih dahulu jika orang datang,” tulisnya.


“Caprice Ni Poyo, Syok Sendiri, Minta RM600,000 Untuk Buat Lagu”

Baru-baru ini, perkongsian bekas pembantu peribadi Datuk Seri Vida iaitu Ahmad Iqbal Zulkifli menjadi perhatian apabila mencari seseorang yang boleh membuat lagu dengan kadar segera.

Menerusi perkongsian tersebut, Iqbal turut menawarkan bajet dengan kos rendah iaitu sebanyak RM500,000 untuk mencipta lagu termasuk muzik video. Ujarnya, tujuan lagu tersebut adalah untuk meluahkan perasaan sedihnya dan mahu lagu tersebut menjadi kenangan.

BACA: “Saya Yakin Netizen Pun Tak Sabar Nak Dengar Suara Saya”

Terbaru, hasrat Iqbal untuk bergelar penyanyi hampir terbantu apabila penyanyi rap Caprice meletakkan harga tinggi untuk sebuah lagu ciptaannya.

Bagaimanapun, Iqbal menyifatkan Caprice seorang yang berlagak serta permintaan penyanyi itu agak mengarut apabila memintanya untuk menari di depan orang ramai.

“Caprice ni poyo, syok sendiri. Saya minta lagu lain tapi dia nak ikut pendapat dia je. Ada ke patut dia suruh saya nyanyi lagu hip hop lepas tu menari depan orang ramai.

“Saya nak lagu yang strong dan ada standard, bukan lagu yang ala-ala lagu TikTok. Caprice nak harga RM600,000, mengarutkan?” katanya.

Sebelum ini, menerusi Insta Story, Iqbal berkata dia sudah menghubungi kumpulan Floor88 untuk menghasilkan lagu untuknya dan kini sedang mengikuti kelas vokal.

“Saya dah lock buat lima buah lagu dengan Eric (Floor88). Dia telak harga market dan standard semasa, tak macam orang lain ambil kesempatan dengan saya.

“Tapi kalau ikut hati nak lagu daripada komposer yang ada nama macam M.Nasir, baru ada standard.

“Sebenarnya suara saya okay je. Tak perlu menyanyi pakai autotune. Dulu saya belajar taranum jadi tahu sikit macam mana lontar vokal,” katanya.


Empayar Ratus Juta, Netizen Kagum PU Riz & Neelofa Pakai Kasut Skechers Sahaja

Bulan lalu, foto selebriti popular Neelofa menjadi perhatian ramai apabila dilihat sering memegang perut bahagian perutnya ketika hadir ke Kompleks Mahkamah Seremban.

Biarpun sudah beberapa kali dakwaan netizen mengatakan bekas pengacara MeleTOP itu hamil, namun masih tiada sebarang kenyataan daripada tuan badan sendiri.

Baru-baru ini, perkongsian seorang netizen menjadi perhatian ramai apabila menaiki satu pesawat dengan Neelofa dan suaminya, Pencetus Ummah (PU) Riz menuju ke Langkawi.

Menerusi entri tersebut, netizen berkenaan meluahkan rasa kagum dengan pasangan itu yang hanya memakai kasut jenama Skechers sahaja seperti orang kebanyakan meskipun memiliki empayar perniagaan menjana jutaan ringgit setahun.

Kata netizen itu lagi, pasangan itu juga turut memilih kasut jenama berkenaan yang lebih praktikal dan selesa ketika berjalan.

Netizen itu turut mendakwa meskipun Neelofa tengah sarat hamil namun tetap melayan peminat dengan ramah dan seorang yang rendah diri.

Dalam pada itu, netizen turut memuji selebriti itu meskipun sering dikecam di media sosial namun tetap tenang meneruskan kehidupan seperti biasa.

Hasil tinjauan di Instagram, Neelofa dan PU Riz kini berada di Langkawi. Neelofa turut berkongsikan gambar duduk di buaian sambil menikmati pemandangan pantai.


Hakim Saran Siti Nordiana, Lima Sekawan Bincang Cara Baik

Kes perbicaraan saman fitnah penyanyi Siti Nordiana ke atas lima sekawan yang sepatutnya berlangsung pagi ini ditangguhkan pada 20 Oktober depan.

Memetik laporan mStar, Hakim Mahkamah Sesyen Kuala Lumpur, Zulqarnain Hassan menetapkan tarikh baru itu selepaas mengambil kira kelewatan pasukan pendakwaan menyerahkan penyata saksi.

BACA: Siti Nordiana Heret 5 Individu Ke Mahkamah Oktober Ini, Zoey Rahman Antara Saksi

Mahkamah yang bersidang secara atas talian itu diberitahu peguam mewakili Siti Nordiana baru sahaja menyerahkan penyata saksi pada Khamis.

Dalam pada itu, hakim turut menyarankan plaintif dan defendan menggunakan tempoh tersebut untuk mencari jalan penyelesain berhubung kemelut mereka. Difahamkan, prosiding selama satu jam itu tidak dihadiri Siti Nordiana selaku plaintif.

Sementara itu, peguam mewakili Sam Samin dan Razidah Ahmad atau Aida G iaitu Nurul Hafidzah Hassan mengalu-alukan jika kedua pihak bersetuju untuk menyelesaikan isu itu di luar mahkamah.

“Kita memang sarankan kepada anak guam untuk selesaikan hal ini secara baik sebab mereka pernah berkawan. Sebelum perbicaraan akan datang, mereka boleh berbincang cari jalan terbaik. Malah plaintif memaklumkan boleh bertemu tapi kawasan berkecuali,” katanya.

Terdahulu, Siti Nordiana menuntut permohonan maaf menerusi media serta membayar RM500,000 setiap seorang.

Selain itu, Nana juga menuntut ganti rugi khas, ganti rugi teruk dan ganti rugi teladan menerusi penyataan tuntutan tersebut.


“Anak Dara Tak Pandai Masak Tak Apa, Tapi Jangan Malas”

Baru-baru ini, perkongsian pelakon Rozita Che Wan atau Che Ta menjadi perhatian menitipkan pesanan buat wanita terutamanya anak dara supaya ringan tulang untuk membuat kerja rumah.

Che Ta turut menasihatkan kepada kaum wanita supaya jangan malas dan perlu bangun awal supaya boleh siapkan kerja-kerja rumah dengan segera.

BACA: Isu Fitnah Diva AA, 4 Jam Che Ta Beri Keterangan Kepada Polis

“Anak dara wajib ringankan tangan tu bersihkan rumah, kemaih rumah sapu sampah ka atau buat apa yang patut. Jangan dok malas, bangun wajib awal jadi boleh siapkan banyak benda,” tulisnya.

Dalam pada itu, Che Ta berkata tidak mengapa jika tidak tahu masak tetapi jika ada sikap malas tiada siapa yang boleh bantu.

“Kalau tak pandai masak takpa boleh belajar sikit sikit tapi kalau pemalas memang tak boleh tolonglah melainkan diri sendiri na

“Baru la bakal mak mertua sayang. Tak gitu? Eh ramai ka yang dah bangun ni? Atau semua dah on the way balik kampung,” katanya.


Emma Maembong Menangis Anak Pandai Sebut ‘Mama’

Menerusi satu perkongsian di Instagram, pelakon Emma Maembong meluahkan rasa terharu apabila anak sulungnya, Shariq Gabriel sudah pandai menyebut perkataan ‘mama’.

Berkongsikan video di Instagram, memaparkan Shariq menyebut mama sambil merangkak. Emma berkata pencapaian anaknya itu menyentuh hatinya dan membuatkan air matanya mengalir.

“Sedang bekerja semalam, tiba-tiba pembantu rumah hantar video. Pertama kali Shariq menyebut ‘mama’ dengan betul.

“Selama ini mamam biasa sahaja. Allah, sampai menangis dengar. Baru memahami perasaan mak teruja bagaimana bila anak dia mula bercakap. Bayi pertama kan, biasalah emosi lebih sedikit dan anak saya sudah 11 bulan. Cepat sahaja rasa dah besar,” tulisnya.

Perkongsian Emma itu mendapat pelbagai reaksi dikalangan peminat dan rakan artis yang turut teruja serta memuji Shariq seorang anak yang bijak.

Emma mendirikan rumah tangga dengan Shazril pada 20 Februari tahun lalu dan dikurniakan seorang cahaya mata pada 11 November 2020.


Bercinta Dengan Juruterbang, Wany Hasrita Kunci Mulut

Usia sudah hampir 30 tahun, pasti penyanyi Wany Hasrita juga tidak terlepas dengan soalan jodoh. Bagaimanapun, Wany memilih mengunci mulut setiap kali ditanya mengenai teman istimewa.

Namun, baru-baru ini timbul deses desus Wany bakal menamatkan zaman bujang beberapa bulan lagi dengan seorang juruterbang. Enggan mengulas mengenai perkara itu, Wany berkata belum ada perancangan rasmi.

“Saya mohon maaf, jika boleh saya tidak mahu mengulas lanjut mengenai perkara ini. Sejujurnya, setakat ini, tiada apa yang boleh dikongsikan kerana belum perancangan rasmi. Kad kahwin pun belum ada lagi.

“Namun, jika pasti dan tarikh perkahwinan sudah ditetapkan, saya akan berkongsi dengan anda semua,” katanya.

Dalam pada itu, Wany berkata dia merahsiakan identiti kekasih bukan kerana takut dirampas tetapi belajar daripada kesilapan.

“Saya tiada niat mahu merahsiakan identiti ‘si dia’ sebenarnya. Bukan takut dirampas kerana semua ini kerja Tuhan, namun saya banyak belajar daripada kesilapan. Selain itu, saya menjadikan kisah cinta rakan artis sebagai iktibar.

“Bagi saya, biarlah soal cinta menjadi misteri, buat masa ini. Apabila semuanya sudah pasti, barulah saya akan buka mulut kerana kita tidak tahu apa yang akan terjadi sepanjang perhubungan yang terjalin,” katanya.


Sertai Peraduan Sempena ‘Boost Birthday Bash’ & Berpeluang Menang Nissan Navara!

Boost ewallet buat hal lagi gais! Tapi kali ini lain pula caranya. Sempena ulang tahun keempat Boost, ‘Boost Birthday Bash’, anda mesti menang dengan menyertai peraduan dari Boost ewallet ini!

Sebab tu anda perlu ‘join sekaki’ untuk dapatkan hadiah luar biasa dan gempak dari Boost. Sepanjang bulan ini pelbagai promosi dan juga ganjaran yang akan anda dapat. Anda boleh menangi pulangan tunai, ganjaran, hadiah dan juga berpeluang memenangi sebuah trak pikap Nissan Navara PRO-4X baru. Semuanya bernilai RM1.4 juta khas untuk anda sepanjang bulan ini!

Caranya mudah sangat. Anda hanya sertai beberapa peraduan dari Boost dan menang ganjaran serta hadiah lumayan! Fuh, rugi benau kalau tak join uols. Ini bukan cobaan, ini betul-betul yer.

Weh bukan sikit jumlahnya tu. Nak lebih mudah, meh sini kami senaraikan pada korang apa yang padu sangat sepanjang bulan Boost Birthday Bash ini.

Bayangkan kalau anda dihadiahkan sebuah trak pikap? Apa perasaan anda masa tu? Kalau kami, dah memang pengsan tak bangun dah masa tu tau. Haha!

Anda sebenarnya ada peluang untuk menang trak pikap sekiranya anda sertai Pick & Win dengan Boost Coins. KLIK LINK untuk tahu info lebih lanjut.

Mudah jer caranya, anda hanya perlu menggunakan Boost Coins anda untuk menebus entri dan berpeluang memenangi trak pikap Nissan Navara PRO-4X baru yang sporty tu gais. Pergh, mantap!

Bukan itu sahaja, anda juga berpeluang untuk memenangi hadiah lain termasuk iPhone 13 mini, iPad Mini dan Samsung Galaxy Watch 4 Bluetooth dan banyak lagi.

Weh kalau dapat salah satu hadiah lumayan ini, memang untung habis weh. Syiok!

Jumaat yang menyeronokkan untuk anda! Anda berpeluang untuk memenangi sebanyak RM40 apabila menyertai peraduan Boost pada setiap hari Jumaat di Facebook dan juga Instagram Boost.

Haa, jangan dok tunggu lagi. Pasang alarm anda tu setiap Jumaat okay.

Ada lagi gais. Untuk setiap Sabtu, anda dapat penjimatan sebanyak RM4 yang akan dikreditkan ke dalam Partner Wallet anda dengan menggunakan kod penebusan di Facebook dan Instagram Boost! Senang sangat kan?

Anda juga boleh jimat setiap minggu apabila membayar bil internet anda, top-up, shopping online, beli barang dapur dan banyak lagi! Semuanya hanya pada hari Sabtu.

Amacam gais? Padu terok kan hadiah dan juga ganjaran yang bakal anda dapat sepanjang bulan ini.

Jadi, anda mesti sertai peraduan yang kami beritahu di atas tu tadi okay.

Jap! Belum habis lagi. Sebelum anda nak bertindak tu, ada lagi Boost nak kasi pada anda. Semak di bawah ni.

Shopping Online Lagi Best dengan pulangan tunai sehingga RM240 tau! Anda boleh mengumpulkan sehingga RM240 untuk ZERO coins.

Caranya:
Langkah 1: Pergi ke My Rewards
Langkah 2: Cari Rewards
Langkah 3: Pergi ke tab “For Rakyat” untuk menebus!

Ingat, kempen bersama rakan kongsi Pizza Hut, Servay Online, Go Shop, Vettons dan Photobook ini bermula 13 Oktober sehingga 31 Oktober ini sahaja yer. Jangan terlepas.

Bukan itu sahaja gais, pada anda yang dah lengkap divaksin, boleh je shopping terus tapi ingat, kena stay safe okay! Kurangkan contact dan guna Boost bila shopping dengan rakan kongsi Boost di Tesco | Lotus’s, Watsons, UPI, JD Sports, dan juga MyNews serta nikmati ganjaran sebanyak RM80.

Inilah kejutan untuk anda yang sentiasa shopping dengan Boost. On tak on?

Anda mesti ramai rakan-rakan kan? Haa, mesti ada dari mereka yang belum ada Boost. Anda ajak lah rakan-rakan anda tu untuk menyertai gaya hidup Boost dan berpeluang untuk memenangi ganjaran rujukan sebanyak RM500. Fuiyoh! Banyak tu gais.

1. Klik “Refer & Earn” di profil Boost anda.
2. Hantarkan kod jemputan kepada rakan anda.
3. Dapatkan rakan anda untuk memuat turun aplikasi Boost dan masukkan kod jemputan anda apabila diminta.
4. Setelah rakan anda mengreditkan RM20 ke dalam aplikasi Boost mereka, ganjaran RM5 akan dikreditkan ke akaun Boost anda.
5. Jadilah Perujuk Teratas bulan ini dan anda berpeluang memenangi ganjaran rujukan tambahan RM500.

Amacam? Mudah sangat kan? Tak pasal-pasal jer dapat ganjaran percuma. Anda bayangkan kalau 10 orang, dah boleh dapat RM50 weh. Untung betul.

Jadi, nak tunggu apa lagi? Sertai Boost Birthday Bash SEKARANG untuk dapatkan hadiah sempena ulang tahun keempat Boost, Boost Birthday Bash ini!

Klik link yang kami berikan di bawah untuk download aplikasi Boost.
IOS: DISINI
Android: DISINI

Lebih banyak ganjaran menanti anda sepanjang bulan. Jangan ketinggalan okay! Tak rugi pun. Yang penting mestilah anda dah muat turun aplikasi Boost tu.

Sertai peraduan dan menang ganjaran serta hadiah luar biasa dari Boost!

Untuk info lanjut anda boleh ke Facebook, Instagram, dan Website Boost.


Dibenarkan Rentas Negeri, DSV Terus Ziarah Pusara Anak-Anak

Jutawan kosmetik, Datuk Seri Vida mengambil peluang kebenaran merentas negeri dengan menziarahi pusara dua orang anaknya iaitu Allahyarham Muhammad Eddie Zuhdie dan Muhammad Edrie Zikri.

Menerusi satu perkongsian, Vida berkata ini kali pertama dia menjejakkan kaki menziarahi pusara arwah anaknya sejak Perintah Kawalan Pergerakan (PKP) dilaksanakan.

BACA: Rasa Panas, Nak Muntah Ketika IG Live, DSV Kena Buatan Orang?

“Sewaktu itu mereka 10 tahun dan 11 tahun, dah 8 tahun mereka takde, dan mereka dikebumikan dalam satu liang lahad. Jadi, inilah rentas negeri pertama saya. Anak saya sangat hebat, dua-dua orang ni ahli syurga tertinggi Muhammad Eddie Zuhdie, Muhammad Edrie Zikri,” tulisnya.

Vida turut mengenang jika kedua anaknya itu masih hidupsehingga ke hari ini, usia mereka sudah pun mencecah 20 tahun. Vida berkata masih segar di ingatan kejadian meragut dua putera kesayangannya itu, namun dia reda kerana anak-anaknya itu sedang menunggunya di syurga.

“Pemergian mereka umpama saya pun turut ‘pergi’. Tiga bulan saya gagah bangkit melawan kesakitan kehilangan orang yang tersayang yang pergi tak kembali. Anak-anak syurga saya ini sedang menunggu saya di sana untuk kembali bersatu. Tunggu mama dan doakan mama,” tulisnya.

Terdahulu, Allahyarham Eddie dan Edrie dilaporkan meninggal dunia dalam sebuah kebakaran yang berlaku di rumah teres dua tingkat pada tahun 2013.


Aina Abdul Beli Mikrofon Berharga Puluhan Ribu Ringgit

Sudah lama menyimpan impian tersebut, penyanyi Aina Abdul sanggup membelanjakan puluhan ribu ringgit untuk memiliki mikrofon sendiri yang ditempah khas.

Aina berkata dia sudah impikan mikrofon itu sejak 2019 lagi dan tahun ini baru cukup duit untuk membelinya. Bagaimanapun, Aina enggan mendedahkan harga sebenar mikrofon berkenaan.

BACA: Wajah Dihina Buruk, Aina Abdul Terpaksa Nyanyi Pakai Pelitup Muka

“Ini mikrofon pertama saya beli. Ikutkan dari 2019 sudah sampaikan hajat dengan pembekal mikrofon, tapi baru tahun ini cukup duit untuk beli. Mikrofon ini juga ditempah khas atau ‘custom made’. Saya pilih warna biru sebab memang minat warna itu. Harga sebenar pula, biarlah rahsia,” katanya.

Dalam pada itu, Aina berkata dia tidak sabar untuk menggunakan mikrofon berkenaan pada persembahan pertamanya di Istana Budaya pada 6 November ini.

“Insya-Allah buat pertama kali gunakan mikrofon ini dalam nyanyian secara langsung. Saya sudah buat percubaan selepas mikrofon ini sampai.

“Memang puas hati dan ‘best’. Alasan kenapa saya beli mikrofon sendiri adalah sebagai keperluan untuk bekerja, kepuasan diri, penghargaan pada diri dan untuk jenama sendiri,” katanya.


5 Tahun Menduda, Fezrul Khan Tak Fikir Nak Kahwin Lagi

Baru-baru ini perkongsian pelakon Fezrol Khan menjadi perhatian ramai apabila memuat naik gambarnya berbaju Melayu dengan kapsyen ‘Selamat menikah semoga kekal hingga akhir hayat’.

Menjelaskan mengenai perkongsiannya itu, Fezrul berkata dia hanya bergurau sahaja. Ujarnya entri tersebut adalah untuk mempromosikan drama terbaru lakonannya berjudul Gantung.

“Tiada apa-apa pun. Sengaja saya buat begini kerana MIG tak benarkan saya siarkan apa-apa gambar promosi. Jadi saya muatkan gambar sesuka hati saya,” katanya.

Sudah lima tahun menduda, Fezrul berkata dia tidak pernah terfikir untuk kembali mendirikan rumah tangga. Katanya lagi tiada wanita mahukan dirinya.

“Tiada sesiapa mahukan saya. Jadi, apabila ada masa saja, saya akan berkebun. Kalau nak kata saya pandai kahwinkan durian Musang King, itu memang betul,” katanya.

Fezrul pernah mendirikan rumah tangga dengan Noorhafizah Zulkafli pada 5 Mei 2012 namun bercerai pada 19 Ogos 2015. Mereka dikurniakan seorang anak, Farrel Khan, 8, kini di bawah jagaan bekas isterinya.


“Saya Yakin Netizen Pun Tak Sabar Nak Dengar Suara Saya”

Umum mengetahui, baru-baru ini perkongsian usahawan Ahmad Iqbal Zulkifli menjadi perhatian apabila mencari seseorang yang boleh membuat lagu dengan kadar segera. Iqbal turut menawarkan bajet dengan kos rendah iaitu sebanyak RM500,000 untuk mencipta lagu termasuk muzik video.

Terbaru, Iqbal tidak menyangka ramai komposer popular dari Malaysia dan Indonesia menyatakan hasrat untuk bekerjasama menghasilkan lagu untuknya.

Namun, Iqbal berkata dia keliru dan masih belum mengetahui siapakah yang bakal dipilih untuk mencipta lagu ‘kisah tak jadi kahwin’ dengan jutawan kosmetik, Datuk Seri Vida.

“Selepas saya tawar RM500,000 untuk hasilkan lagu untuk saya nyanyi, memang ramai komposer dan penyanyi offer nak buatkan, ada antara mereka yang pernah hasilkan lagu untuk Datuk Siti Nurhaliza dan penyanyi popular lain.

“Ada juga wakil komposer terkenal dari Indonesia yang hubungi saya nak buatkan lagu. Sekarang ni saya dah pening nak pilih siapa sebab semuanya bagus-bagus. Saya kena fikir dulu siapa yang terbaik sebab bukan sikit modal nak dikeluarkan,” katanya.

Dalam pada itu, Iqbal berkata tujuan lagu tersebut adalah untuk meluahkan perasaan sedihnya dalam lagu agar menjadi kenangan.

“Saya nak nyanyi lagu jiwang yang boleh sentuh hati rakyat Malaysia, mungkin dengan itu orang akan faham perasaan yang say sedang lalui sekarang ini.

“Kegagalan untuk berkahwin dengan Datuk Vida akan saya abadikan dalam lagu itu, biarlah satu Malaysia dapat rasa apa yang saya rasa sekarang.

“Rasa tak sabar nak cepat-cepat jumpa komposer yang sesuai, saya yakin netizen pun tak sabar nak dengar suara saya dan mengalami apa yang terbuku dalam hati saya ini,” katanya.


“Dengan Doa Ebit Lew, Hilang Rasa Sakit Saya” – Elyana

Menerusi satu perkongsian di Instagram, penyanyi Elyana meluahkan rasa terharu apabila menerima kunjungan daripada pendakwah terkenal, Ebit Lew.

Berbesar hati dengan kunjungan tersebut, Elyana berkata rasa sakitnya hilang apabila Ebit Lew mendoakan untuk dirinya.

BACA: “Terima Kasih Sudi Jadi Teman Saya Di Dunia, Semoga Saya Dapat Teman Awak Di Syurga”

“Bila dapat tahu memang sangat berbesar hati. Saya pula baru selesai buat kimoterapi beberapa hari lalu. Badan masih tak kuat lagi.

“Tapi bila dengar ustaz nak datang tiba-tiba rasa satu semangat baru masuk. Ustaz datang lepas waktu Maghrib siap bawa buah tangan. Dengan doa dia, hilang rasa sakit saya. Bila sakit, jiwa gembira. InsyaAllah mental dan fizikal jadi kuat,” katanya.

Dalam pada itu, Elyana turut mengucapkan kepada Ebit yang bukan sahaja datang memberi doa tetapi turut memberikan sedikit sumbangan kepadanya.

“Sebenarnya saya berterima kasih sangat dengan ustaz datang memberi doa, buah tangan dan tak disangka pihaknya turut memberi sedikit sumbangan,” katanya.

Berkongsi mengenai keadaan kesihatannya, Elyana berkata dia dalam proses pulih daripada kesan rawatan kimoterapi serta berharap akan segera pulih.

“Buat masa sekarang saya tengah ‘enjoy’ rasa kesan kimoterapi, macam biasa la, badan rasa panas, pening dan rasa mual.

“Tapi Alhamdulillah saya okay. Mungkin salah satu sebab doa daripada orang sekeliling sama ada kenal ataupun tidak. Tak putus orang berdoa,” katanya.


“Saya Bukan Antivaksin, Panggil Saya Prosafe”

Sejak kebelakangan ini hangat diperkatakan mengenai Rita Rudaini berkaitan isu vaksin apabila pelakon itu belum bersedia menerima vaksin Covid-19.

Menafikan dirinya antivaksin, Rita turut meminta orang ramai menjadi dahulu gelaran antivaksin dan lebih selesa digelar prosafe.

“Sebelum nak gunakan sesuatu perkataan kena kaji dulu makna antara antivaksin dan prosafe. Anda boleh panggil saya prosafe,” tulisnya.

Menerusi satu perkongsian di Insta Story, Rita menjelaskan jika benar dia antivaksin sudah tentu dia tidak akan mengambil suntikan vaksin sebelum menunaikan umrah serta ketika kecil.

“Kalau sistur antivaksin, tak ada lah sistur ada cucuk vaksin sebelum ni macam vaksin pergi umrah dan vaksin masa kecik termasuk anak-anak,” katanya.

Terdahulu, Rita berkata dia lebih memilih untuk mengamalkan gaya hidup sihat dengan cara mengambil makanan-makanan sunnah berbanding menerima suntikan vaksin Covid-19 yang masih dalam kajian.


Netizen Minta Lana Nodin Duduk Diam-Diam Di AS

Baru-baru ini pelakon Lana Nodin ada memuat naik perkongsian menyindir rakyat Malaysia selepas kerajaan membenarkan aktiviti rentas negeri.

Bagaimanapun, perkongsian pelakon itu menimbulkan rasa kurang senang dengan posting berbaur sindiran itu sehingga ada yang meminta Lana agar terus tinggal di Amerika Syarikat.

BACA: Suami Solat Jumaat Tanpa Penjarakan Saf, Lana Nodin Luah Rasa Syukur

Malah, menerusi komen ditinggalkan oleh pengguna sebuah forum tempatan, ada yang meminta Lana supaya tidak perlu sibuk dengan apa yang berlaku di Malaysia yang sebelum ini dikatakan banyak diskriminasi.

“Kau tak nak vaksin satu keluarga, tiada siapa yang larang. Mati pun sendiri yang tanam, sendiri yang kubur. Tak perlu menyalak apa yang kerajaan buat kat Malaysia. Duduk diam-diam je kat negeri hujan emas.

“Tak perlu kisah negara Malaysia sebab kehadiran kau tak terkesan kat negara tercinta ini. Undi trump esok, tak payah sibuk hal Malaysia negara yang banyak diskriminasi ini,” tulis pengguna itu.

Dalam pada itu, ada yang menganggap Lana tiada kepentingan dalam industri hiburan tempatan kerana sebelum ini hanya terkenal dengan gosip murahan berpakaian seksi.

“Selain daripada gosip seksi, Johan As’ari, meroyan, saya tak pernah tahu pun naskah apa yang dia ni berlakon. Maknanya satu sen pun dia ni tak guna dalam industri. Sila duduk sana diam-diam,” tulis seorang lagi pengguna.

Terdahulu, Lana dan keluarga terbang ke Amerika Syarikat pada pertengahan September lalu dan akan pulang ke Malaysia selepas semua urusan keluarga sebelah suaminya selesai kelak.


Yonnyboii Bukan Perampas, Minta Imran Aqil Move On

Hujung minggu lalu, penyanyi rap Yonnyboii selamat melangsungkan pertunangan dengan gadis pilihan hati bernama Nik Nazira.

Namun, ada cerita tak sedap didengar apabila Yonnyboii dituduh sebagai perampas berikutan bekas kekasih Nik Nazira, Imran Aqil terkejut dengan berita pertunangan tersebut sedangkan mereka baru berpisah September lalu.

Tidak hanya berdiam diri, Yoony berkata hubungannya dengan tunangnya sebelum ini hanya sekadang kawan dan tidak timbul istilah merampas.

“Saya tak kenal dia secara peribadi dan tiada istilah saya merampas atau perampas pun. Selama ini pun saya memang berkawan saja dengan Nina.

“Apabila dapat persetujuan dan restu daripada keluarga, kami terus ambil keputusan untuk bertunang. Hubungan saya dengan tunang pun hanya ‘go with the flow’. Alhamdulillah, memang jodoh saya dengan dia,” katanya.

Dalam pada itu, Yonny turut meminta Imran untuk tidak memperbesarkan isu berkenaan apatah lagi mereka akan berkahwin pada 22 Januari depan.

“Cukuplah nak perbesarkan isu ini. Lagipun dia sendiri cakap yang soal jodoh itu sudah ditentukan Allah.

“Jadi kalau betul-betul dia terima, dia kena la move on dan doa yang baik-baik untuk kami. Lagipun dia masih muda dan ramai lagi bunga dekat luar sana.

“Ikutkan saya pun malas nak layan isu ini sebab apa yang penting sekarang ini, urusan nak berkahwin sahaja,” katanya.


“Sekarang Memang Ramai Penunggang Agama”

Pelakon Zul Ariffin berkongsikan watak penunggang agama dalam filem Penunggang Agama 2 yang dilakonkan sememangnya wujud dalam kalangan manusia sekarang.

Kata Zul lagi, ramai yang bertemu dengan golongan seperti itu sekurang-kurangnya sekali seminggu. Malah, golongan tersebut berpura-pura alim atas tujuan tertentu.

“Saya rasa, ramai orang akan berjumpa penunggang agama sekurang-kurangnya sekali seminggu. Apa yang boleh saya cakap juga, orang bukan Islam, mereka tak baca al-Quran, sebaliknya mereka baca perangai kita (orang Islam).

“Jadi, tunjukkanlah teladan yang baik. Jangan bersikap hipokrit. Pacak ‘tripod’ rakam tengah sembahyang, itu bukan saya. Senang cerita, jangan pergunakan agama untuk kepentingan sendiri,” katanya.

Sebelum ini dilihat banyak menghabiskan masa bersama Ebit Lew, Zul berkata dia tidak pernah bertanya mengenai kontroversi menimpa pendakwah popular itu.

“Saya tak pernah tanya atau persoalkan. Saya cuma cakap dapatkan rehat secukupnya. Dia (Ebit Lew) sedang diuji. Saya tidak berada dalam kedudukan untuk mengulas lanjut mengenai apa yang berlaku.

“Bahkan, pertemuan saya dan dia diisi dengan persalaman, berborak, berkongsi ilmu, solat jemaah dan saya dengar apa yang dia nak cakap. Apa yang saya tahu, dia memberi layanan yang baik terhadap saya dan orang yang dia temui. Perkara lain, saya tak ambil tahu,” katanya.


“Kau Cantik? Rampas Hak Orang Tak? Rampas? Lemah!”

Baru-baru ini video dikongsikan oleh influencer Intan Salleh yang juga bekas madu pelakon terkenal Izreen Azminda menjadi perhatian ramai.

Video tersebut merupakan parodi yang kini viral di aplikasi TikTok seolah memerli golongan wanita yang merampas pasangan orang lain.

Bagaimanapun, ada yang kurang senang dengan konten video berkenaan serta ada yang mengaitkan semula dengan kisah rumah tangganya sebelum ini.

Tampil menjelaskan mengenai video tersebut, Intan berkata konten tersebut hanya sekadar suka-suka sahaja dan bertanyakan kembali siapa yang meminta maaf ketika siaran Melodi sebelum ini.

“Hi sister, tak payah nak bitter sangat. Ini hanya content sahaja. kalau tak suka boleh scroll laju-laju okay?

“Dekat Melodi dah minta maaf? Siapa yang minta maaf? Ujian rumah tangga tu ye memang tu semua ujian kita semua ada ujian tersendiri dan lain-lain ujian. Saya cuma nak berhibur sahaja,” katanya.

Diruangan komen, rata-rata netizen lebih berpihak kepada Intan apatah lagi dia yang melalui hal tersebut. Malah, ramai bersetuju ayat tersebut memang patut ditujukan kepada wanita perampas.


“Ya, Saya Dah Fail Cerai” – Siti Saleha

Semalam, berita mengenai pelakon Siti Saleha mengejutkan ramai apabila rumah tangganya kini bergolak apabila hadir ke Mahkamah Rendah Syariah Klang, Selangor semalam.

Memetik laporan Harian Metro, Siti Saleha mengesahkan sudah memfailkan perceraian terhadap suaminya, Ahmad Lutfi Azhar, atas kebenaran mahkamah. Bagaimanapun, Saleha enggan mengulas lanjut mengenai perkara itu.

“Ya, saya failkan kes cerai atas kebenaran mahkamah. Lebih lanjut saya tak nak komen,” katanya ketika dihubungi Harian Metro.

Terdahulu, media melaporkan prosiding yang dilakukan di hadapan Hakim Syarie, Mohd Hairuddin Ab Rahim itu berlangsung kira-kira jam 10 pagi turut dihadiri suaminya, Ahmad Lutfi.

Hasil tinjauan mendapati kali terakhir Siti Saleha berkongsikan gambar mesra bersama suami adalah pada Mac lalu ketika menyambut hari kelahiran suaminya itu.

Siti Saleha dan Ahmad Lutfi mendirikan rumah tangga pada tanggal 28 Julai 2017. Pasangan itu masih belum mempunyai dikurniakan cahaya mata.


“Terima Kasih Sudi Jadi Teman Saya Di Dunia, Semoga Saya Dapat Teman Awak Di Syurga”

Menerusi satu perkongsian baru-baru ini, penyanyi Elyana memuat naik ucapan hiba sempena ulang tahun perkahwinannya yang ke-11.

Menurut Elyana, sepanjang 11 tahun perkahwinan mereka itu dia diuji dengan sakit dan menderita kanser selama 10 tahun.

“Bulan depan anniversary kita yang ke 11 tahun. Saya sakit dah 10 tahun. Umur awak pulak nak masuk 46 tahun. Umur kita beza 12 tahun. Tapi bertahun-tahun,di hati saya awak tetap nombor 1,” tulisnya.

Dalam entri tersebut, Elyana turut menitipkan ucapan terima kasih buat suaminya yang sudi menjadi teman hidupnya di dunia dan berharap dapat menemani suaminya di syurga.

“Terima kasih sudi menjadi teman saya didunia. Semoga saya dapat teman awak di syurga,” tulisnya.

Untuk rekod, Elyana menghidap kanser Limfoma tahap empat. Julai lalu, Elyana menjalani rawatan radioterapi pada bahagian hati dan pinggul bagi mengubati kanser dihadapinya sejak 10 tahun lalu.


Tak Perlu Bersesak, Hanis Zalikha & Hairul Azreen Bercuti Ke Pulau Naik Helikopter

Sejak Isnin lalu, ramai yang sudah sibuk membuat perancangan untuk pulang ke kampung dan menempah tiket penerbangan untuk bercuti selepas kerajaan membenarkan aktiviti rentas negeri.

Namun berbeza buat pasangan selebriti, Hanis Zalikha dan Hairul Azreen, mereka tidak perlu bersesak dengan orang ramai apabila menempah sebuah helikopter untuk percutian ke sebuah pulau.

BACA: Membesar Dalam Kesusahan, Hanis Zalikha Teringat Mak Ayah Jual Kuih Tepi Jalan

Menerusi satu perkongsian video di Instagram, Hairul turut membawa anak-anaknya bagi menikmati percutian tanpa perlu bersesak-sesak di lapangan terbang.

Dalam entri tersebut, Hairul turut memberitahu percutian itu adalah yang pertama buat anak perempuan mereka iaitu Alisa Aisyah.

Dalam pada itu, Hanis turut berkongsikan video di Instagram berada di dalam helikopter dalam perjalanan menuju ke pulau percutian mereka.

Perkongsian pasangan itu mendapat pelbagai reaksi di kalangan rakan artis dan netizen yang teruja dengan percutian mewah keluarga itu.

Hanis dan Hairul mendirikan rumah tangga pada 5 Jun 2015 dikurniakan dua cahaya mata iaitu Yusuf Iskandar, 5, dan Alisa Aisyah kini berusia dua tahun.


Terkejut Diketuk Sehingga RM12 Juta Untuk Interior Design, Deposit RM200 Ribu Tiada Khabar Berita

Pepatah Melayu ini memang kena sangat dengan usahawan Nur Saidatul Akma atau lebih mesra dipanggil Akma dan suaminya, Muhammad Aswadi yang menjalankan bisnes produk kecantikan Harqis Empire di Mentakab Pahang ini selepas didakwa ditipu kontraktor Interior Design (ID) dari Terengganu.

Akma yang dalam proses membina banglo tiga tingkat di Pahang ini berhasrat mahu mencantikkan lagi banglo miliknya lalu mengupah kontraktor Interior Design terbabit bernilai RM2 juta. Dia terkejut apabila diberikan sebut harga oleh ID tersebut bernilai sehingga RM12 juta!

Pergh, bukan calang-calang gais jumlah tu. Terlalu banyak. Dah macam projek juta-juta drama Melayu pukul 7 pula. Tapi itu lakonan tak mengapa lagi lah kan. Ini betul-betul punya projek ni.

Jelas Akma, dia dikatakan perlu membayar deposit 10% iaitu RM200 ribu daripada projek terbabit namun tiada sebarang hitam putih atau pun dokumen untuk ditanda tanganinya walaupun selepas diminta banyak kali.

Apa yang paling ‘kelakar’ sekali apabila si kontaktor tu sabitkan dengan kes sihir pula.

Akui Akma, dia memang ada disihir 2 tahun lepas tapi semua benda tu dah tak ada, tapi pelik pula apabila diminta untuk uruskan projek, ada saja alasan yang diberi.

Malah, gangguan jin pula yang dijadikan isu. Hmm, kesian pula jin kena fitnah ke macam mana ni?

Kalau anda nak tahu, apabila Akma dan suaminya mengambil keputusan untuk menghentikan projek dengan ID ini, pada awalnya mereka berjanji untuk memberi bil setakat design dan pelan yang telah disiapkan.

“Tetapi sehingga kini ID tersebut buat senyap jer. Bil tak bagi. Duit RM200,000 entah apa cerita. Takkan la harga buatkan design sampai RM200 ribu kan? Kaya-kaya Interior Designer Malaysia kalau mcm tu,” kata Akma.

Bagaimanapun baru-baru ini, Akma dan suaminya tidak duduk diam. Mereka ada buat laporan polis pada 4 Oktober lepas dan juga telah melantik peguam bagi menuntut haknya semula.

““Kali terakhir saya berhubung dengan dia pada 5 Oktober lepas, dan dia sendiri pun tahu saya telah buat laporan polis dan juga upah peguam untuk selesaikan isu ini,” tambah Akma.

Hmm, betul-betul kes naya ni gais. Kalau anda nak tahu kontraktor Interior Design ini ada juga berikan bil tentang projek RM12 juta tu. Tapi macam krik-krik pula. Boleh pula dia letak harga tangga RM600 ribu, wiyering rumah RM1.5 juta! Wow, hebatnya kamu.

Harap selepas ini orang ramai lebih hati-hati dalam buat pemilihan kontraktor Interior Design yang lebih baik. Kalau boleh tu anda buat dulu sedikit research tentang kontraktor tersebut. Seriau juga kalau jadi macam kes Puan Akma ini.

“Tujuan saya hebohkan kepada media ini adalah untuk ‘selamatkan’ orang lain dari penipu ini. Bukan nak famouskan diri sendiri.

“Sekurang-kurangnya netizen lebih alert dan tahu apa yang berlaku dan lebih berhati-hati dengan orang yang tidak bertanggungjawab.

“Saya sedih orang Melayu kita sendiri khianat bangsa sendiri tanpa rasa bersalah. Kenapa mereka berani. Hutang RM2 dengan customer pun saya takut pegang. Ratus ribu dia sanggup permainkan.”

“Saya bukan nak jatuhkan sesiapa. Tapi saya tak nak orang lain terkena macam mana saya kena ni. Sakit tau tak orang buat duit kita beratus ribu main-main.”

Tambahnya, dia hanya mahukan hak dia kembali. Kes ini pun sudah dilanjutkan ke mahkamah dan dia akan lawan habis-habisan untuk tegakkan keadilan.

Dan jelasnya lagi, rumah banglo 3 tingkat yang berlokasi di Temerloh, Pahang itu pun sudah diteruskan projek dengan kontraktor Interior Design yang lain.

Sama-sama kita tunggu moga kes Puan Akma ini dapat pengadilan sebaiknya.

Apa-apa pun anda jangan mudah tertipu yer. Sekarang ini dah banyak kes menipu dan ditipu berlaku. Bukan kes pasal projek rumah jer, kes lain pun dah banyak dilaporkan. Ingat, jangan serbu tanpa pakai helmet dulu yer!


Netizen Minta Rita Rudaini Berhenti Meroyan Isu Vaksin

Nampaknya tiada kesudahan lagi apabila Rita Rudaini dilihat sering meluahkan perasaan mengenai kecaman diterima kerana enggan menerima vaksin.

Ketika ramai teruja mahu pulang ke kampung bertemu ibu bapa serta bercuti, lain pula bagi Rita yang mengatakn dia tidak kisah jika tidak dapat berbuat demikian. Malah, Rita turut menyindir menteri dengan mengatakan bahawa tidak semua rakyat boleh diperbodohkan.

“Setakat bagi dine-in, rentas, masuk mall..lagi apa lagi? Itu je NIKMAT yang boleh bagi? Alahai, tak hadap pun. Semua tu bukan keperluan.

“Tapi kalau bagi SYURGA..haa memang sistur menggelupur merentan kat rumah nangis tepi flush jamban. Itu barulah nikmat. Wahai YB/Menteri dah dah lah tu, tak semua rakyat boleh diperbodohkan,” tulisnya.

Susulan itu, ramai netizen sudah mula bosan serta mengkritik tindakan Rita yang dianggap terlalu sombong dan bongkak.

Malah, ada yang meminta Rita menyediakan sejumlah wang yang banyak jika dijangkiti COVID-19 serta mencari hospital swasta agar tidak menyusahkan kakitangan hospital kerajaan.

Dalam pada itu, ada yang mempersoalkan mengapa Rita masih berkongsikan gambar lama percutiannya jika dia tidak hadap untuk melancong atau merentas negeri.

“Tak teringin nak rentas merentas, holiday, dine-in, kenapa kapsyen tak seiring dengan gambar? Masih memuat naik gambar-gambar lama kenapa? Dia ingat orang nak kesian dekat dia? Lambat lagilah orang nak kesian,” tulus netizen.

Sementara itu, ada seorang netizen mencadangkan supaya tidak terus melayan kerenah Rita yang dianggap suka meraih perhatian.

“Perempuan kurang kasih sayang. Tak payah layan. Biar dia bercakap dekat Instagram seorang diri. Lagi bagi perhatian lagi dia suka. Dasar attention seeker. Padan muka kena tinggal laki,” tulis netizen.


Rakan Artis Beri Kata Semangat Buat Niezam Zaidi

Semalam, pelakon Niezam Zaidi memuat naik satu perkongsian di Instagram selepas hangat diperkatakan mengenai isu dadah melibatkan dirinya.

Menerusi entri itu, Niezam memohon maaf seandainya ada salah silap, Niezam berkata buat masa ini dia menyimpan komen mengenai isu terpalit serta berterima kasih kepada mereka yang mendoakan dirinya.

Perkongsian Niezam itu mendapat pelbagai reaksi di kalangan rakan-rakan artis yang tampil memberikan kata-kata semangat buat pelakon itu serta mendoakan dipermudahkan segala urusan.

Semalam, Niezam mengaku bersalah di Mahkamah Majistret Kuala Kangsar, Perak, hari ini atas tuduhan memiliki dadah.

Berdasarkan pertuduhan, Niezam didapati memiliki 1.15 gram dadah berbahaya jenis Cannabis di rumah di Taman Chandan Putri, di sini, 7.15 pagi, 10 Oktober lalu.

Pertuduhan dibaca mengikut Seksyen 6 Akta Dadah Berbahaya (ADB) 1952 ke atas Niezam yang memperuntukkan hukuman denda tidak melebihi RM20,000 atau penjara tidak melebihi lima tahun, atau kedua-duanya sekali jika sabit kesalahan.


Rumah Tangga Bermasalah, Siti Saleha Tuntut Cerai

Tiada angin tiada ribut, rumah tangga Siti Saleha berhadapan masalah apabila pelakon itu hadir ke Mahkamah Rendah Syariah Klang pagi tadi bagi sebutan kes penceraiannya.

Memetik portal mStar Online, prosiding yang dilakukan di hadapan Hakim Syarie, Mohd Hairuddin Ab Rahim itu turut dihadiri suaminya, Ahmad Lutfi Azhar.

Kisah masalah rumah tangga Siti Saleha itu agak mengejutkan apatah lagi pelakon itu sendiri tidak pernah berkongsikan hal peribadinya secara terbuka di media sosial.

Malah, hasil tinjauan mendapati kali terakhir Siti Saleha berkongsikan gambar mesra bersama suami adalah pada Mac lalu ketika menyambut hari kelahiran suaminya itu.

Siti Saleha dan Ahmad Lutfi mendirikan rumah tangga pada tanggal 28 Julai 2017. Pasangan itu masih belum mempunyai dikurniakan cahaya mata.


Misha Omar Henti Rawatan Kesuburan, Bimbang Tak Boleh Nyanyi Ketika Hamil

Penyanyi Misha Omar memaklumkan dia membuat keputusan untuk menghentikan rawatan kesuburan bagi mendapatkan cahaya mata untuk memberi tumpuan pada konsert.

Mahu menjaga reputasi dan peminat yang selama ini menyokong kerjaya seninya, Misha berkata dia bimbang jika tidak dapat memberikan persembahan terbaik dalam keadaan hamil.

“Ikutkan rawatan tersebut dah separuh jalan pun tapi tiba-tiba dapat tahu konsert dah boleh diadakan. Jadi saya ambil keputusan untuk berhenti rawatan bagi beri tumpuan kepada konsert.

“Saya tak risau pasal mengandung cuma ia melibatkan reputasi saya. Kalau saya mengandung dan boleh menyanyi, tak apa la…tapi fasa hamil setiap wanita berbeza. Mana tahu saya mengandung tapi tak boleh nak menyanyi,” katanya.

Dalam pada itu, Misha berkata suaminya sanggat memahami mengenai keputusannya untuk meneruskoan konsert berbanding kehamilannya.

“Suami sangat baik sekali. Dia tahun kecintaan saya pada dia, sama besar dengan kecintaan saya terhadap seni. Dia tiada masalah dan menyokong saya supaya fokus satu persatu urusan. Dia tak nak saya mengandng sambil buat kerja berat,” katanya.

Misha mendirikan rumah tangga dengan Firros Ezzwan Rosly pada Mei 2014, pasangan itu dikurniakan cahaya mata Muhammad Idris Ezzwa, 5 tahun. Misha turut mempunyai seorang anak angkat lelaki bernama Muhammad Adam Emir kini berusia 15 tahun.


“Mustahil Bintang Segah Erra Main Rembat Je” – Diva AA

Baru-baru ini hangat diperkatakan mengenai dakwaan pelakon dan penyanyi Erra Fazira bernikah dengan Menteri Belia dan Sukan, Datuk Seri Ahmad Faizal Azumu.

Perkara itu turut mendapat perhatian pengacara sensasi, Azwan Ali atau lebih dikenali sebagai Diva AA. Diva AA mendakwa dakwaan itu mustahil berlaku.

Kata Diva AA lagi, tidak mungkin artis segah Erra Fazira akan memilih seseorang seperti Azumu berserta kata-kata cacian buat mereka menyebarkan dakwaan berkenaan.

Terdahulu, Erran dan Faizul Azumu menafikan dakwaan tersebut dan menganggap ia hanyalah sebagai fitnah semata-mata.

Malah, Erra turut menjelaskan bahawa status dirinya masih lagi ibu tunggal serta meminta doakan agar dia dipertemukan jodoh satu hari nanti.


Neelofa Baik Pulih 21 Surau Di Kelantan

Baru-baru ini selebriti Neelofa memperuntukkan kos sebanyak RM500,000 menerusi Pertubuhan Kasih Neelofa bagi membaik pulih 21 surau di negeri Kelantan.

Timbalan Pengerusi Pertubuhan Kasih Neelofa, Noor Razlina Noor Mohamed berkata, surau-surau terlibat adalah di daerah Pasir Mas, Kota Bharu dan Bachok.

BACA: Hadir Di Mahkamah Seremban, Foto Neelofa Kerap Pegang Perut Jadi Perhatian

Menurutnya, sebanyak RM15,000 sehingga RM30,000 diperuntukkan bagi setiap surau bergantung kepada kerosakan dan kos diperlukan untuk membaik pulih.

“Surau yang hendak dibaik pulih ketika ini berada dalam keadaan daif, manakala surau akan dibina bagi yang sudah rosak 100 peratus,” katanya.

Difahamkan, selain Kelantan, Pertubuhan Kasih Neelofa turut membaik pulih surau di negeri-negeri lain termasuk di negeri Sabah.


“Saya Juara Nasyid Kelantan, Naib Juara Peringkat Malaysia”

Reda kisah cintanya dengan jutawan kosmetik Datuk Seri Vida, baru-baru ini perkongsian bekas pembantu peribadi Vida iaitu Ahmad Iqbal Zulkifli menjadi perhatian apabila mencari seseorang yang boleh membuat lagu dengan kadar segera.

Menerusi perkongsian tersebut, Iqbal turut menawarkan bajet dengan kos rendah iaitu sebanyak RM500,000 sahaja. Bagaimanapun, tidak dimaklumkan untuk tujuan apa dia ingin mencari pencipta lagu.

BACA: Iqbal Cari Orang Boleh Cipta Lagu, Tawar Bajet Serendah RM500,000

Terbaru, Iqbal mempersoalkan apabila ada pihak mempertikai tindakannya mengeluarkan bajet setengah juta itu, sedangkan jumlah itu bukan untuk lagu sahaja tetapi termasuk muzik video.

Kata Iqbal lagi, dia tidak mahu disamakan dengan pengasas produk lain yang pernah menghasilkan lagu sebelum ini dan mempunyai pengalaman dalam bidang nyanyian.

“Jangan samakan saya dengan founder lain, asalkan ada duit boleh buat lagu. Saya pernah juara nasyid negeri Kelantan dan naib juara peringkat Malaysia di radio.

“Ibu saya penulis lirik album nasyid juara kebangsaan. Saya akan buktikan saya boleh walaupun saya sedar saya bukan akan jadi penyanyi profesional,” katanya.

Dalam satu perkongsian lain, Iqbal turut meminta pendapat pengikutnya sama ada Caprice boleh dipilih untuk menghasilkan lagu untuk dirinya.

“Okay tak jika saya minta Caprice buatkan lagu untuk saya? Saya perlukan pendapt orang kerana saya bukan orang industri muzik dan tak mahu dicop merosakkan industri muzik. Apatah lagi merosakkan nama komposer jika tak mampu nyanyi dengan baik,” tulisnya.


Niezam Zaidi Mohon Maaf, Tak Mahu Komen Isu Dadah

Mengaku bersalah di Mahkamah Majistret Kuala Kangsar, Perak, hari ini atas tuduhan memiliki dadah, pelakon Niezam Zaidi menganggap ada hikmah tersendiri di atas apa yang berlaku.

Tampi memuat naik status permohonan maaf di Instagram seandainya ada salah silap, Niezam berkata buat masa ini dia menyimpan komen mengenai isu terpalit serta berterima kasih kepada mereka yang mendoakan dirinya.

“Saya minta maaf jika ada salah dan silap pada kalian semua. Alhamdulillah, syukur pada Allah di atas apa yang terjadi dan jutaan terima kasih juga pada kalian semua yang selalu mendoakan saya selama ini.

“Saya minta maaf juga tidak dapat membalas satu-satu comment sahabat handai,media dan rakan2 seperjuangan melalui DM,whatsapp,call dan sebagainya. Semoga Allah merahmati kalian. Buat masa sekarang, saya simpan apa-apa komen mengenai isu ini,” katanya.

Berdasarkan pertuduhan, Niezam didapati memiliki 1.15 gram dadah berbahaya jenis Cannabis di rumah di Taman Chandan Putri, di sini, 7.15 pagi, 10 Oktober lalu.

Pertuduhan dibaca mengikut Seksyen 6 Akta Dadah Berbahaya (ADB) 1952 ke atas Niezam yang memperuntukkan hukuman denda tidak melebihi RM20,000 atau penjara tidak melebihi lima tahun, atau kedua-duanya sekali jika sabit kesalahan.


Imran Aqil Terkejut Bekas Kekasih Kini Tunang Yonnyboii

Dalam diam, hujung minggu lalu, penyanyi rap Yonnyboii selamat melangsungkan pertunangan dengan gadis pilihan hati bernama Nik Nazira.

Berita pertunangan itu ternyata mengejutkan bekas kekasih Nik Nazira iaitu Imran Aqil yang juga merupakan penyampai radio Hot FM. Hubungan yang dibina hanya mampu bertahan dua tahun, pemuda berusia 22 tahun itu tetap mendoakan kebahagiaan Nik Nazira.

“Kami sebenarnya berkawan bermain ‘game’ bersama, jadi apabila putus cinta pada 9 September lalu, tidak sangka mereka akhirnya mengikat tali pertunangan.

“Walaupun hampir dua tahun menyulam cinta, namun kami tidak ada jodoh. Saya memilih untuk tidak membuka lagi kisah lalu dan memandang ke depan. Saya doakan mereka berbahagia, cuma buat diri saya, beri sedikit ruang dan masa,” katanya.

Terdahulu, Yonny berkongsikan kegembiraan di Instagram bahawa kehidupannya bahagia sejak berkenalan dengan Nik Nazira yang kini sudah bergelar tunangnya.

Tambah Yonny lagi, dia tidak pernah menyayangi individu lain lebih daripada dirinya sehingga bertemu dengan Nik Nazira.


Ibu Tiri Teruskan Perniagaan Tudung Arwah Siti Sarah

Tidak mahu membiarkan kakitangan Allahyarham Siti Sarah terabai, ibu tiri arwah, Siti Fatimah Suberi kini mengambil tanggungjawab menguruskan perniagaan tudung milik penyanyi itu.

Fatimah berkata dia perlu kuat untuk membangunkan perniagaan yang diusahakan bersama Allaharyham sebelum ini.

BACA: “Sebelum Ditidurkan, Arwah Minta Saya Sedekahkan RM30,000” – Ibu Tiri

“Walaupun arwah sudah tiada, tapi dia buat saya jadi kuat dan tak boleh duduk diam. Saya perlu jaga perniagaan yang arwah bangunkan selama ini.

“Saya tak boleh biarkan kakitangan kesayangannya terabai. Insya-Allah saya mampu dan boleh hadapi semua ini. Saya nak perniagaan itu terbang tinggi sebab itu impian arwah semasa dia hidup.

“Setiap hari ada saja benda dia nak buat untuk perbaiki kalau tak berpuas hati dengan kualiti produk. Buat semua doakan saya dapat mengalas tanggungjawab menjaga perniagaan ini dengan baik,” katanya.

Sudah dua bulan pemergian Siti Sarah, Fatimah berkata rasa rindu terhadap Sarah tidak pernah luntur, malah setiap kali ke pejabat pasti akan merenung gambar arwah.

“Cepat betul masa berjalan. Kalau kira-kira sudah dua bulan Sarah pergi tinggalkan kita semua. Rindu usah cakaplah. Rasanya setiap hari masuk pejabat mesti tenung gambar Sarah,” katanya.


“Tak Penting Bagi Aku Balik Kampung, Bercuti, Dine-In”

Umum mengetahui bermula semalam aktiviti rentas negeri telah pun dibenarkan selepas kerajaan mengumumkan mengenai perkara itu pada Ahad lalu.

Ketika ramai teruja mahu pulang ke kampung bertemu ibu bapa serta bercuti, lain pula bagi pelakon Rita Rudaini yang tidak kisah jika tidak dapat berbuat demikian.

BACA: “Antivaksin Tak Boleh Rentas Negeri, Lepak Rumah Rita Rudaini, Zul Yahya Jelah”

Menerusi satu perkongsian di Insta Story, Rita berkata apa yang lebih penting baginya ketika ini adalah soal kesihatan. Rita turut meluahkan rasa hairan mengapa mereka yang sudah cukup syarat untuk merentas negeri bersikap busuk hati dan dengki terhadap dirinya.

“Bagi aku, tak penting balik kampung, bercuti, rentas negeri, negara atau dine-in (makan di restoran). Aku tak batak. Apa yang penting bagi aku sekarang kesihatan. Itu keperluan asas aku sekarang,” katanya.

“Korang yang dapat rentas dan dine-in pun masih nak dengki busuk dengan aku? Memang lawak terbaik!” katanya.

Menerusi satu entri lain, Rita mendoakan agar mereka merentas negeri selamat tiba destinasi masing-masing namun Rita sempat menyindir netizen yang sering memaki hamun dirinya sebenarnya sedang ‘berzikir’.

“Sister (saya) doakan selamat merentas negeri, negara, planet dan alam semesta dengan selamat. Semoga selamat pergi dan kembali.

“Kita saudara sesama Islam. Takkan perangai macam hanjing (anjing) hari-hari? Tak penat ke menganjing (memerli) dan jadi anjing?.

“Patut kita lawan Covid-19. Tapi sekarang Islam bergaduh dengan Islam. 24 jam mulut tu keji, maki, hamun. Eh, silap! Mereka ‘berzikir’,” sindirnya.

Terdahulu, Rita mengakui tidak kisah namanya digugurkan daripada mana-mana drama termasuk drama 100 episod kerana belum mengambil vaksin.


Niezam Zaidi, Pengarah & Pembantu Mengaku Miliki Dadah

Pelakon, pengarah dan penolongnya mengaku bersalah di Mahkamah Majistret Kuala Kangsar, hari ini atas tuduhan memiliki dadah, Ahad lalu.

Memetik laporan Harian Metro, pelakon, Muhamad Niezam Mohd Zaidi, pengarah, Mohd Latiff Zami, dan penolong pengarah, Saiful Zaidrin Ismail, membuat pengakuan tersebut di hadapan Majistret Mohd Shazmeer Zamhari.

Berdasarkan pertuduhan, Niezam didapati memiliki 1.15 gram dadah berbahaya jenis Cannabis, manakala Mohd Latiff dan Saiful Zaidrin didapati memiliki 0.3 gram dadah jenis Cannabis dan 0.38 gram Methamphetamine.

Mengikut Seksyen 6 Akta Dadah Berbahaya (ADB) 1952, Niezam dan Mohd Latiff diperuntukkan hukuman denda tidak melebihi RM20,000 atau penjara tidak melebihi lima tahun, atau kedua-duanya sekali jika sabit kesalahan.

Manakala, bagi pertuduhan ke atas Saiful Zaidrin, mengikut Seksyen 12(2) ADB 1952 yang memperuntukkan hukuman denda tidak melebihi RM100,000 atau penjara tidak melebihi lima tahun, atau kedua-duanya sekali jika sabit kesalahan.

Yayasan Bantuan Guaman Kebangsaan (YBGK), Intan Shafini Mior Shahrin yang mewakili ketiga-tiga tertuduh memohon jumlah jaminan diringankan kerana ketiga-tiga tertuduh hilangan sumber pencarian akibat Perintah Kawalan Pergerakan (PKP).

Mahkamah menetapkan 1 Disember depan untuk sebutan semula bagi ketiga-tiga tertuduh sementara menunggu laporan kimia.


“Saya Hari-Hari Berdoa Supaya Dapat Sertai Sepahtu”

Bakal beraksi di pentas Maharaja Lawak Mega (MLM) 2021, Man Raja Lawak berkata dia mempunyai misi serta mahu melakukan persembahan konsisten setiap minggu.

Menurut Man, dia mahu menggunakan kesempatan tersebut untuk menambat hati pelawak, Jep agar memilihnya untuk menyertai kumpulan lawak popular, Sepahtu.

“Selepas kami keluar daripada Raja Lawak 5, kami sering kali dapat jemputan show yang sama. Bila saya pernah bergabung dengan Tauke, kumpulan Puteh dan J-Born, jadi Rahim kata kenapa kita buat tak group bersama sedangkan kita dah lama berkawan.

“Jadi saya juga rasa ini peluang saya dan Rahim. Tambah pula sekarang ni Sepahtu sedang mencari lagi seorang ahli. Jadi inilah masanya untuk jual diri saya. Kalau saya boleh serasi dengan Rahim, harapnya saya juga boleh dapatkan sikit perhatian daripada Jep,” katanya.

Dalam pada itu, Man berkata dia sudah lama berharap untuk menyertai kumpulan Sepahtu dan berharap akan mendapat peluang tersebut.

“Saya hari-hari berdoa supaya dapat sertai Sepahtu. Ini pengakuan jujur saya. Ini memang cita-cita saya dan kalau boleh saya berharap agar peminat berikan peluang kepada saya.

“Beberapa minggu sebelum ini, mereka ada menawarkan saya untuk menyertai program mereka secara mingguan sebagai artis jemputan, tetapi jadual saya pula bertindih dengan program dan penggambaran lain,” katanya.

Ujarnya lagi, dia turut berharap agar peminat Sepahtu dapat memberikannya peluang serta dalam masa yang sama boleh mengasah bakatnya jika bersama Sepahtu.

“Setiap minggu pasti ada pelbagai watak yang boleh saya mainkan. Saya memang suka untuk mencuba pelbagai karakter. Saya suka cabar diri saya kerana ingin menjadi pelawak versatile. Bagi saya ini semua rezeki. Kalau ada diberikan peluang, memang saya nak sangat sertai Sepahtu,” katanya.


Netizen Samakan Baju Bulu-Bulu Ameera Khan Dengan Karpet Nilai 3

Di antara adik-beradik selebriti Neelofa, Ameera Khan atau lebih dikenali dengan nama Little Miss Khan antara yang paling popular. Boleh dikatakan Ameera sering menjadi perhatian di media sosial biarpun bukan seorang selebriti.

Baru-baru ini perkongsian Ameera menjadi perhatian apabila tampil dengan baju bulu-bulu daripada jenama terkemuka MiuMiu.

Namun, lain pula yang dilihat oleh netizen apabila menyamakan baju bulu-bulu yang dipakai oleh Ameera itu dengan karpet di Nilai 3.

Tidak kurang juga ada yang mengatakan fesyen yang digayakan oleh Ameera itu agak pelik apatah lagi tidak sesuai dengan cuaca di Malaysia.

Dalam pada itu, seperti sudah dijangka ada yang mempersoalkan gaya topi yang dipakai memandangkan dia sudah berhijab.

Ameera sebelum ini pernah berhijab, namun membuat keputusana untuk membuka tudung. Bagaimanapun Ameera kembali berhijab sehari sebelum majlis pernikahan kakaknya, Neelofa dan PU Riz.


Kongsi Lirik Sedih, Isteri Unfollow Shuk?

Sejak beberapa hari lalu hangat diperkatakan mengenai pelawak Shuk Sahar apabila isterinya, Rossa Sera memberi bayangan rumah tangga mereka kembali retak apabila meluahkan rasa di media sosial.

Terbaru, menerusi Insta Story, Sera berkongsikan beberapa klip muzik pendek lagu Tapi Bukan Aku nyanyian Kerispatih dan Take A Bow mengisahkan mengenai kecurangan.

BACA: “Suka Hatilah Nak Cakap Aku Meroyan, Kau Tahu Apa Yang Kau Dah Buat”

Tidak pasti perkongsian itu ditujukan kepada siapa namun Sera seolah memberi isyarat rumah tangganya masih berdepan kesulitan. Malah, hasil tinjauan mendapati Sera dilihat tidak lagi mengikuti akaun Instagram suaminya.

Terdahulu, Sera meluahkan rasa terkilan di atas apa yang berlaku kerana selama ini dia telah berusaha memperbaiki hubungan bersama suaminya.

Sera berkata dia mempunyai bukti kukuh dengan apa yang diluahkan sebelum ini. Katanya lagi, selama ini dia bersabar demi dua anaknya meskipun dikecam teruk oleh orang ramai kerana sering memaafkan suaminya.


Tak Masuk Akal Kek Harga RM10K, Tapi Hasilnya Macam Baru Belajar Baking!

Bila dah bergelar ibu bapa tiada benda yang paling menggembirakan melainkan kedatang orang baru dalam keluarga. Sudah menjadi trend ibu bapa yang bakal menimbang cahaya mata mengadakan majlis gender reveal sebagai satu kejutan.

Biasanya jantina bayi yang bakal dilahirkan menjadi tanda tanya sehinggalah majlis gender reveal diadakan. Pelbagai gimik akan dilakukan untuk memberitahu jantina bayi.

Tapi kali ini lain pula cerita dengan Founder Oden Viral, CekYana, di mana impiannya untuk memiliki kek setanding bayaran lebur begitu sahaja.

Pada mulanya kek yang dijadikan untuk reveal orang baru dalam keluarganya, direka khas oleh CekYana mengikut tema yang diinginkan. Tapi apa yang terjadi kek yang bernilai 10 ribu ringgit itu hampir tumbang apabila dipotong.

so frust ? .. inshaaAllah ckyna doakan smga mncurah curah rezeki ??? .. Tahniah yang teka btl jantina baby #fyp #fypmalaysia

Siapa jer yang tak kecewa bila dah labur puluhan ribu ringgit untuk kek 3 tingkat tapi hasilnya bila dapat, nak potong pun susah. Nak-nak lagi si ibu dah lama mengidam untuk makan kek lepas tempoh alahan yang teruk.

Reply to @suzie_emma06 Alhamdulilah ? walaupun spoil tapi tulah ibu pregnant mmg mengidam kek 3 tgkt nk bt mcmmna.. xd rzki? #fyp

Bila apa yang kita rancang tak menjadi mula lah mood pun kelaut. Macam satu pembaziran pula spend duit banyak-banyak satu kek yang hasilnya baru habis belajar sekolah.

Baker pun satu hal, tak mampu buat seperti yang diinginkan pelanggan, jangan main sauk jer job tu. Kesian orang yang terkena. Eh tetiba emo pula!

Alhamdulilah doakan bisnes #odencekyana grow #fypmalaysia #fyp tahun depan 3 kereta cash untuk follower cekyana ???

Dalam keadaan macam ni pun CekYana boleh lagi nak payung mommies beli barang bayi RM500 dan paling best CekYana juga nak belanja mommies bersalin di hospital swasta. Betul happy CekYana bila bakal dikurniakan baby girl.

Mungkin ini cara CekYana nak share kebahagiaan dengan semua orang. Rasa tak sabar pula nak tunggu baby girl CekYana.

Bila kes macam ini terjadi baru lah kita tahu yang tak semua orang mampu buat apa yang kita impikan dan tak semua orang berusaha sungguh-sungguh dapat sesuatu yang sudah ada depan mata.

Tapi kami tabik CekYana, mampu kontrol rasa kecewa tu, dan teruskan majlis macam biasa. Semoga CekYana dipermudahkan urusan seterusnya.


Penerbit Eksekutif Akui Niezam Zaidi Ditahan Kes Dadah

Semalam hangat diperkatakan apabila seorang pelakon, pengarah dan penolong pengarah ditahan dalam satu serbuan di Kuala Kangsar, Perak pada Ahad lalu kerana disyaki terbabit dengan penyalahgunaan dadah.

Pelbagai spekulasi timbul di media sosial mengenai pelakon yang ditahan sehingga ada yang memetik nama pelakon Niezam Zaidi, malah tersebar maklumat namanya ditangkap di WhatsApp.

Memetik laporan mStar, produksi sebuah telefilem tidak tidak bertanggungjawab dengan penahanan pelakon itu serta dua kru kerana kesalahan yang dilakukan adalah bersifat pribadi.

Penerbit Eksekutif Zamriez Golden Pictures Sdn Bhd, Syafiqa Zamri berkata penggambaran di Kuala Kansar itu sudah berakhir Sabtu lalu dan mereka sepatutnya pulang ke Kuala Lumpur, kecuali Niezam yang sudah selesai penggambaran.

“Sepatutnya mereka dah selesai penggambaran dengan kami dan boleh pulang tapi mereka memilih untuk terus berada di homestay,” katanya.

Kata Syafiqa lagi, dia dimaklumkan mengenai penahanan tiga indiviu itu pada Ahad lalu, namun tidak dapat mengulas kerana ia masih dalam siasatan polis.

Dalam pada itu, pihak produksi memandang serius kejadian itu serta mengambil tindakan dengan menggantikan pengarah lain.

“Mereka masih dalam tahanan bagi membantu siasatan. Setakat ini belum ada apa-apa perkembangan terbaharu yang boleh dikongsi,” katanya.


Iqbal Cari Orang Boleh Cipta Lagu, Tawar Bajet Serendah RM500,000

Sejak bulan lalu hangat diperkatakan mengenai kisah percintaan antara jutawan kosmetik, Datuk Seri Vida dengan bekas pembantu peribadainya, Ahmad Iqbal Zulkifli yang dikhabarkan bakal berkahwin Disember ini, namun telah pun dibatalkan.

Kali ini bukan lagi kisah cintanya dengan Vida, menerusi satu perkongsian pemuda berusia 27 tahun itu dikatakan sedang mencari seseorang yang boleh membuat lagu dengan kadar segera.

Menerusi satu perkongsian di Insta Story, Iqbal turut menawarkan bajet dengan kos rendah iaitu sebanyak RM500,000 sahaja.

Namun tidak dimaklumkan untuk tujuan apa dia ingin mencari pencipta lagu serta menawarkan bayaran setengah juta itu atau mungkin Iqbal mahu menceburi bidang nyanyian pula seperti DSV.

Terdahulu, Iqbal meluahkan rasa berang apabila Vida didakwa masih lagi memberi harapan palsu kepada dirinya serta mengatakan drama Vida mengatakan mereka akan berkahwin sangat keterlaluan.


Fazura Sebak Nampak Wanita Pakai Tudung Keluarannya

Setiap kali pelakon Nur Fazura melancarkan koleksi tudung terbaru, pasti ianya mendapat sambutan luar bias dan akan habis dijual dalam masa beberapa jam sahaja.

Baru-baru ini tular video di aplikasi TikTok memaparkan Fazura sedang melakukan tutorial memakai tudung namun tiba-tiba dia dilihat sebak apabila terlihat seorang wanita memakai tudung jenamanya. Fazura dilihat berteriak sebelum terdiam seketika kerana terharu dengan apa yang dilihat olehnya.

BACA: Fazura Berbesar Hati Tengku Permaisuri Selangor Pakai Tudung Harga RM27

Video tersebut turut mendapat pelbagai reaksi netizen yang turut sebak melihat reaksi Fazura itu serta memuji pelakon itu yang dilihat sangat menghargai mereka yang membeli tudungnya sehingga menangis.

Baru-baru ini, Fazura meluahkan rasa terharu apabila Tengku Permaisuri Selangor, Tengku Permaisuri Norashikin Abdul Rahman berkenan mengenakan tudung jenamanya, Tudung Fazura berharga RM27 sahaja.


“Tidak Betul”, Setiausaha Politik Menteri Belia & Sukan Nafi Erra Fazira Kahwin Ahmad Faizal

Desas desus perkahwinan antara primadona filem Melayu, Erra Fazira dan ahli politik dan juga Menteri Belia dan Sukan, Datuk Seri Ahmad Faizal Azumu yang tular sejak tadi mendapat respon ketika dihubungi kami sebentar tadi.

Menurut Setiausaha Politik Menteri Belia dan Sukan, Mohd. Hafez Mubin Mohd. Salleh, dakwaan tersebut sama sekali tidak benar.

“Tidak betul”, katanya yang menafikan khabar angin yang mendakwa Datuk Seri Ahmad Faizal Azumu ini sudah bernikah dengan pelakon dan penyanyi terkenal Erra Fazira.

Dakwaan tersebut adalah tidak benar sekaligus menafikan khabar angin yang tersebar sejak pagi tadi.

Gosip panas yang dibangkitkan seorang pengguna Twitter, abam_kumis yang mendakwa pelakon jelita itu kini bergelar isteri kedua Menteri berkenaan mendapat pelbagai respon dari netizen malah ramai juga yang mengucapkan tahniah kepada pelakon terbabit.

“Dengar khabar, Erra Fazira sudah menjadi isteri kedua kepada seorang ahli politik. Isteri pertama tahu tidak?” tulis pengguna Twitter terbabit.

Dalam pada itu, Erra atau nama sebenarnya Fazira Wan Chek, turut tampil menjawab dakwaan tersebut menerusi satu perkongsian di Instagramnya baru-baru ini.

“Orang suka bercakap, biar mereka seronok melakukannya,” tulis pelakon Maria Mariana itu.